cyanic-selkie/wikianc huggingface dataset:
鴨仔蛋
鴨仔蛋（，英文：Balut）係中國南方以及東南亞菜餚嘅一種. 將孵咗15至18日就嚟孵成雛鴨嘅鴨蛋用水煮熟，敲開蛋殼，加入調味料（例如胡椒鹽或越南芫茜），用匙羹𢴩嚟食. 食嘅時候連同鴨仔嘅毛同骨一齊食. 中國南方（如浙江紹興）、越南、菲律賓等地都有呢種菜色，但唔係好多人接受得到佢.
[[Category:蛋]]
麓湖公園
麓湖公園（）係廣州市嘅一個近郊公園，喺白雲山南麓，由白雲山風景區管理處管轄.
富士市
富士係日本靜岡縣一個特例市，人口25萬.
麓湖公園
簡介
公園嘅湖係喺1958年起好，位置喺越秀區，東靠麓湖路；南邊係麓湖路同恆福路（橫枝崗地區）嘅交界；西邊係麓景路；北邊係白雲山.
地頭初名遊魚崗水庫，後尾改名金液池. 因地處白雲山麓，1965年改名做麓湖，1984年辟做麓湖公園，成咗大型湖山公園（山水園林公園）.
面積
公園佔地面積係2500000平方米，其中水域面積係210000平方米，入面凈係得1個湖、而且個湖重好大，好似英文大寫字母——「W」. 公園入面嘅風景都係以馬尾松、臺灣相思桉同埋由竹整成嘅混交林植物為主.
景點
呢間公園入面嘅主要景點係有：
麓湖碑
喺麓湖嘅最南邊有棟牌係叫麓湖碑，而呢塊牌係爲咗紀念1958年嗰陣靠廣州市人民嘅義務勞動嚟整呢個湖嚟整咗呢棟牌.
聚芳園
喺麓湖嘅最北邊上咗山頂，嗰度重見到有間入面有大自然景嘅園中園. 而園中園入面係有五層鵠樓同埋翠雲亭，葉蔭植物觀賞區同埋20000平方米嘅大草坪. 有園林風格嘅餐廳同埋荷香燒烤場等.
星海園
星海園係喺1985年12月起好. 呢間嘢係廣州市嘅文物保護單位同埋其中一間愛國主義嘅教育基地. 入面有紀念碑、墓道、塑像、紀念館、巨型石雕像、音樂亭廊同埋墓座，係爲咗紀念音樂家冼星海嚟起嘅. 入面重有300平方米嘅室，係整咗冼星海在世嗰陣做咗啲乜嘢.
兒童樂園
兒童樂園喺1983年起好，初期凈得簡單幾個遊樂設施，後嚟發展到好多娛樂化嘅品種，重加多咗個泳池. 但隨後因設施殘舊同埋場地損壞原因而兩次關門改造. 2015年4月底加開咗間泳場.
附近嘅交通
類:白雲山風景區 類:廣州旅遊景點
吶喊 (畫)
吶喊，係挪威畫家孟克嘅畫作，畫嘅係一位個樣好驚嚇嘅人雙手托面尖叫，背景係1883年印尼喀拉喀托火山爆發而畀火山灰染紅咗嘅天，1893年畫好. 幅畫有兩個版本，分別藏喺（呢度顯示嘅版本）同.
公務員敍用委員會
公務員敍用委員會（英文：Public Service Commission，簡稱PSC）係香港政府嘅其中一個法定機構，負責公務員銓敍事務，直接向行政長官負責. 依家個主席係劉吳惠蘭.
廣州民航大酒店
係中國廣東廣州嘅一間三星級酒店，亦係中南民用航空管理局（中國南方航空）屬下嘅一間酒店，1995年8月23號開業，位置喺白雲區機場路276號. 間酒店喺2005年9月同埋2014年4月重新裝修過.
酒店一共有8層樓，總共97間客房.
攷
類:廣州嘅酒店 類:廣州市白雲區
春日井
春日井係日本愛知縣一個特例市，人口31萬.
倫敦史丹斯提機場
倫敦史丹斯提機場（）係英國一個機場，喺雅息士郡，近住倫敦.
新疆大全新能源
新疆大全新能源（Xinjiang Daqo New Energy Co.）係中國一間矽基材料行業嘅公司，喺2011年成立.
由於新疆大全新能源協助中共對中國維吾爾族人士、哈薩克人同埋其它少數民族成員實施嘅鎮壓行動、任意拘留、強迫勞動、高科技監控，2021年6月23號，美國政府宣布制裁新疆大全新能源，將佢加入限制出口黑名單.
孔慶慇
佢參與香港商業電台工作期間有過多個暱稱，包括：黑叻、黑哥、長洲淫慇 、商台劉青雲、商台麥包、陝西江門麥包、東莞麥包、肥粉、長洲黑濱、短濱、急急關注、王安石、野豬、丁蟹. 雖然其硬漢形象及膚色令其另有「鐵漢」之稱，被譏笑冚鐵被瞓覺、用鐵筆扒飯，但同時又經常被梁志健（森美）譏諷佢係三八婦女節出世.
孔慶慇讀過長洲國民學校，灣仔聖若瑟書院及香港華仁書院. 2000 年成為香港商業電台DJ，與同屬香港華人書院畢業嘅蘇耀宗（細So）參與過二台節目《森美移動》同《兄弟做野》.
當年曾經喺節目遊戲中輸咗要即時落九龍城便利店買避孕套，但係被人發現走咗無買到. 另外又被森美指派參觀中國第一位太空人楊利偉嘅專題展覽，向森美報告期間誤以為楊利偉餵飼嘅白鴿為雞.
後來離職去咗美國威斯康辛州升學. 喺美國期間一直畀《森美移動》啲舊同事無間斷打電話整蠱. 由於佢有一段時間無聯絡，令森美喺節目《森美移動》呼籲聽眾喺Yahoo!香港搜尋孔慶慇個名，因而令佢先後登上 Yahoo! 香港搜尋榜人氣組同埋洩氣組第一名.
孔慶慇亦有參與音樂創作，代表作係劉德華嘅《鴿子情緣》，呢首歌成為 903 廣播劇《鴿子園》主題曲，並獲得 2001 年度叱咤樂壇流行榜頒獎典禮專業推介．叱咤十大第四位.
佢喺 2006 年經濟系畢業後返香港之後喺唱片公司做嘢，又再做香港商業電台星期六足球節目《一腳踢》主持，其後辭職，出任紅牛能量嘢飲高層.
同時佢亦熱衷於足球運動，於 2013 年自資出版體育消費雜誌 The PLAY Magazine ，聲稱為一本「唔講波」嘅足球雜誌. 經常訪問香港足球前輩及當時嘅球星，甚至曾經到訪日本、台灣、英國等地參觀當地嘅足球球會及球圈工作. 雖然雜誌出版工作已於 2018 年結束，但其實自 2016 年亦同馬啓仁（ Keyman ）主持二台一個「唔講波」嘅足球節目《皇牌出場》. 喺 2018一年 5 月二台節目《在晴朗的一天出發》舉辦「唔係呀馬世界杯」帶住「皇牌出場隊」迎戰「晴朗隊」； 2020 年 1 月又帶「黃牌運輸隊」喺「唔係呀馬賀歲盃」對决「晴朗飲食隊」. 另外於 2018 年 10 月受林海峰委派任務——帶潘小濤到英國利物浦晏飛路球場觀看球賽. 由 2019 年起成為香港賽馬會青少年體育記者培訓計劃嘅主任導師（創作）.
於 2015 年尾接替鄭詩君（ C 君）加盟二台節目《好出奇》（ holy tricky ），難得令到同一個電台節目內嘅所有節目主持人（蘇耀宗（細 So ）、吳佩賢（朱薰））都係同一年（ 1979 年）出世. 由於孔慶慇離任，《好出奇》亦喺 2016 年 5 月完結.
2018 年 2 月李澄（西瓜）離職及朱穗傑（傑傑）調任為二台節目《口水多過浪花》嘅節目監製. 2018 年 4 月 20 日星期五開始，獲邀同森美、小儀主持《》，首日開咪被森美刻意安排遲半個鐘入直播室造成「壓軸出場」嘅效果. 之後喺 2018 年 5 月 14 日星期一正式參與「視電台」嘅《識貨之人》環節，當日試食三文魚芝士水餃.
孔慶慇嘅電台師父係叱咤 903 節目監製朱穗傑（傑傑），孔慶慇嘅主持風格都好大程度受佢影響.
2023年3月，孔慶慇正式離開《早霸王》，但仍繼續主持《皇牌出場》.
孔慶翔
孔慶翔（William James Hung，）係美籍香港移民，喺香港出世，沙田區成長，1993年跟屋企人移民加利福尼亞州. 2001年入讀柏克萊加州大學土木工程系.
據娛樂網站Tmz.com報導，孔慶翔大學畢業之後，家下已經喺洛杉磯警局任職技術罪行分析員.
妖
妖（）係指低級層次嘅靈異物體，介乎魔同鬼之間，唔可以進入神氐嘅國度，只能夠喺人間活動同修練嘅精靈鬼怪. 佢哋多數係動物死後嘅精元，喺機緣巧合之下得到仙氣而變成；又或者係一啲物件吸收咗長年累月嘅日月精華，累積咗一縷精元而成為妖精. 佢哋多會施展一啲大小法術，視乎修練嘅程度而定.
妖精當中，有啲得到神氐嘅感化，積極咁渡上千年萬年嚟潛心修練，最終能夠得道成仙，進入極樂；但係有啲妖精則淨係鐘意喺人間搞搞震整蠱人，鍾意將人間搞到天翻地覆，有啲重衰到淪為俾惡魔級鬼怪差遣，助紂為虐，務求令到人類雞犬不寧為最終嘅目的.
傳說
人間嘅妖有好多傳說，喺日本更加係數之不盡，用佢作為漫畫而出名嘅有《鬼太郎》.
「狸貓」
「狐妖」
「蛇精」
「樹妖」
「石敢當」
其實妖嘅種類數都數唔晒，以上只係舉出其中嘅幾種啫，每一種妖都有佢哋自己嘅故事，有興趣可以自行去參考有關嘅書籍或者相關嘅網站.
引申
妖，有令人迷惑，鬼怪異類嘅感覺，因此亦引申出一啲形容詞彙，好似：
「人妖」
「妖艷」／「妖媚」／「妖冶」
「妖」嘅借用字
「妖」字，係粵語助語詞「吆」嘅借代字，以表達唔滿意嘅情緒. 而「吆」呢個字，晌好多古籍上已經有.
楚留香之蝙蝠傳奇 (電視劇)
《楚留香之蝙蝠傳奇》（The New Adventures of Chor Lau Heung）係香港無綫電視1984年拍嘅電視劇，全劇共40集. 由蕭笙監製. 主要演員包括苗僑偉、翁美玲、龔慈恩、楊盼盼、任達華、劉丹、方伊琪、張英才、郭峰、李香琴、許紹雄、吳孟達、關海山等. 主題曲《笑踏河山》由黎小田作曲，鄧偉雄填詞，羅文主唱.
香港醫學會
香港醫學會（粵拼：hoeng1gong2ji1hok6wui5）（The Hong Kong Medical Association）係香港嘅醫生組織，前身係香港中華醫學會，於1920年成立. 該會現擁有超過8,500名會員，佔香港註冊醫療執業者嘅大比數.
楚留香之蝙蝠傳奇 (電視劇)
劇情
一片疑霧彌漫嘅氣氛，結合咗推理嘅層次，再加上激烈嘅打鬥，構成咗呢套武俠劇.
重播
呢套劇曾經喺2006年2月1號至3月30號喺無線電視翡翠台重播.
頭香
頭香係臺灣網絡用語，指一篇文章或者一個帖嘅第一篇回應，同中國大陸嘅沙發一樣用法.
相對音感
相對音感（relative pitch）係指一個人靠留意一個音符同一個「對照用」音符嘅對比嚟估計前者嘅音高.
寡膜綱
寡膜綱（Oligohymenophorea），亦都叫做貧膜綱（主要係嚟自翻譯日文或韓文嘅出版物），係纖毛蟲門內大核亞門入面嘅一綱.
分類
寡膜綱由以下六個亞綱組成：
參考文獻
類:真核生物
中央政策組
中央政策組（英文：Central Policy Unit），簡稱中策組，係香港政府嘅其中一個部門，負責幫政府研究公共政策，直接向行政長官負責. 依家個首席顧問係邵善波.
西尾夕香
西尾夕香 ，係日本嘅一個女藝人同埋配音員.
海角七號
海角七號 （Cape No. 7） 係2008年台灣導演魏德聖拍嘅一部電影，入邊台灣同日本嘅演員都有（包括范逸臣、田中千繪），講咗日本同台灣民眾之間發生嘅兩代愛情故事，係2008年最熱嘅台灣電影. 不過喺中國大陸有部份人認為「媚日情結」、「皇民化」，過咗2009年大陸都重未引進.
本片喺香港無綫電視播放嘅時候，重請嚟黃啟昌、程文意、古明華等人參與配音.
鄉民
鄉民有呢啲意思
新疆東方希望有色金屬
新疆東方希望有色金屬（Xinjiang East Hope Nonferrous Metals Co.）係中國一間矽基材料行業嘅公司.
由於新疆東方希望有色金屬協助中共對中國維吾爾族人士、哈薩克人同埋其它少數民族成員實施嘅鎮壓行動、任意拘留、強迫勞動、高科技監控，2021年6月23號，美國政府宣布制裁新疆東方希望有色金屬，將佢加入限制出口黑名單.
橋本雄二
（）係日本足球員，司職後衞，效力過大阪飛腳，及鳥棲砂岩.
國分將
國分將（）係日本足球員，打中場位置，效力秋田藍閃電.
訃聞
訃聞係實用文一種，目的係發佈某人死咗嘅消息，通常喺報紙上刊登. 有時會有幾句關於死者生平嘅嘢. 因為訃聞有一定格式，有時用詞好複雜，唔係人人識寫，所以都係以記者或專業人士代筆，而唔係死者嘅親屬自己寫.
價錢
喺一啲地區登報嘅費用好貴，一般都只係有錢有名嘅先會登. 不過，喺一啲美加鎮仔嘅細報紙，細細格嘅訃聞好平吓.
中式傳統
訃聞喺大中華地區有相當嚴謹嘅形式，用辭繁複，好似：【顯考】、【顯妣】、【孺人】、【孤哀子】咁.
唐人訃文規矩報大數，尤其係死者嘅社會功績兼年紀，正所謂「死人燈籠報大數」，都係隱惡揚善.
睇埋
[[Category:死]]
Esquela Fwaire-pårt
星夜
《星夜》影響力龐大，畀人指係後印象派（post-impressionism）嘅一幅代表作品，亦係西方藝術史上最出名嘅畫作之一.
市中心站
市中心站（；Town Centre Stop）係香港一個主要車站，編號280，屬於單程車票第2收費區，共有4個月台，係設有最多月台嘅輕鐵中途站，有2條行人天橋連接屯門公園、屯門時代廣場、屯門市廣場同埋巴士總站上蓋周邊設施，亦都有輕鐵客務中心.
新田惠海
新田惠海 ，係日本嘅一個女藝人同埋配音員.
S.H.E
S.H.E 係一個台灣女子流行曲組合，由 Selina（任家萱）、Hebe（田馥甄）、Ella（陳嘉樺）三個女仔組成. 組合個名係由佢哋三個英文名字頭組成：S 就代表 Selina， H 代表 Hebe， 同埋 E 代表 Ella.
2000年，呢三個女仔去參加咗由華研國際音樂同中國電視公司合辦嘅《電視大國民 — 宇宙2000實力美少女選拔》唱歌比賽. 結果就係 Selina 贏咗，獎品就係同華研唱片簽約. 最後，唱片公司都簽埋 Hebe 同 Ella，組成咗 S.H.E..
中斑藻綱
中斑藻綱（；學名：Mesostigmatophyceae）係車軸藻門嘅一個綱.
李成桂
李成桂（），係大朝鮮國開國國王，史稱朝鮮太祖.
新疆協鑫新能源材料科技
新疆協鑫新能源材料科技（Xinjiang GCL New Energy Material Co.）係中國一間能源材料科技嘅公司.
香港九號烈風或暴風風力增強信號一覽
香港自1946年有記錄以來一共發出過30次九號烈風或暴風風力增強信號.
註：喺開始時間欄或者終結時間欄嘅「夏」表示夏令時間，即係香港時間+1小時
望月重良
望月重良（）係日本足球員，司職中場，曾經喺1997～2001年間爲日本足球代表隊出場15次，入咗1球.
格爾尼卡
格爾尼卡係西班牙巴斯克自治區一座城. 1937年4月西班牙內戰期間，納粹德國派空軍轟炸呢座城.
佛山
行政
現時佛山市轄下有5個市轄區：禪城區、順德區、南海區、三水區、高明區.
佛山挨住廣州，近年經濟、民生等都同廣州關係好密切. 廣佛都市圈正逐步形成.
地理
佛山位於廣東省中南部，地處珠江三角洲腹地，東倚廣州，南鄰港澳，地理位置優越. 佛山氣候溫和，雨量充沛，四季如春，屬亞熱帶季風性濕潤氣候，年平均氣溫23.2°C，自古以嚟就係富饒嘅魚米之鄉. 珠江水系中嘅西江、北江同埋支流貫穿全境，屬典型嘅三角洲河網地區.
佛山嘅氣候屬亞熱帶季風氣候，全年平均氣溫22.1攝氏度，相對濕度 77%，市區年降雨量1490.6 毫米.
史
大清嗰陣，佛山係歸廣州府南海縣. 雍正十一年置佛山鎮.
文化
佛山係粵劇嘅發源地，亦係著名嘅體育之鄉，龍船及舞獅運動水平都享譽海內外.
名人
黃飛鴻、李小龍、康有為、詹天佑、汪精衛、梁廣、梁贊、葉問、何香凝、鄭裕彤、李兆基、陳苑澄
地鐵
市內第一條地鐵線係廣佛地鐵，原本打算喺2002年起，2006年啟用. 但係因為資金問題要押後至2007年先至開始起，喺2010年啟用魁奇路站至西朗站，2015年啟用西朗站至燕崗站，2016年啟用新城東站至魁奇路站.
的士
而家市內有好多間的士公司，主要有佛山汽車運輸集團有限公司、順安達運輸有限公司、新協力運輸有限公司、南海小汽車出租公司同埋廣佛交通運輸有限公司等等. 價錢統一都係8蚊起表，每公里兩個六.
格爾尼卡 (畫)
格爾尼卡，係西班牙畫家畢加索嘅油畫畫作，1937年畫好，畫嘅係嗰年西班牙內戰期間畀納粹德國派空軍轟炸嘅格爾尼卡.
金鐘道
死亡彎角
自此金鐘闊咗好多，車路同電車路分開，過馬路都要行天橋.
寫錯名
好多人受金鐘道嘅道字影響，將原本Queensway加多個Road，搞錯咗做Queensway Road. Queensway查實係香港少數單字英文街名，同類重有Glenealy（己連拿利／鐵岡）同Smithfield（士美菲路）.
謝利韋斯
謝利 阿倫 韋斯（Jerry Alan West，）係美國職業籃球員、教練同埋經理，喺西維珍尼亞州出世. 佢係NBA史上第一位NBA總決賽MVP（1969年）. 一般認為NBA標誌係佢運波嘅側影.
喺1965至1966年球季入面，韋斯破咗聯盟嘅紀錄，成為「單季射入最多罰球」（840個）嘅球員.
一宮
一宮市（🇯🇵）係日本愛知縣西北部一個特例市，人口37.6萬，面積113.82 km2. 市名係指市內嘅真清田神社——尾張國嘅一宮，即係一個地域入面最高嘅神社.
交通
JR東海嘅東海道本線由南至北通過一宮；市內設兩個車站，分別係尾張一宮站同木曾川站. 而名古屋鐵道有兩條鐵路線：尾西線由市內嘅玉井站去到名鐵一宮站同南北穿越嘅名古屋本線交匯，然後分別進入隔籬嘅稻澤市.
北林
北林可以係：
綠方藻類
綠方藻類（；學名：Chlorokybus）係車軸藻門嘅一個綱.
近石哲平
近石哲平（）係日本足球員，打後衞位置，效力八戶於南鄉.
吉岡秀樹
（）係日本足球員，司職中場，效力過橫濱飛翼，及大阪飛腳.
空姐牛肉飯
空姐牛肉飯，正式名神戶食堂 （Kobe Dining），曾經係香港一間日式食肆，因為佢嘅「藍店」身份而出名. 舖頭喺九龍深水埗欽州街37K號西九龍中心8樓嘅美食廣場入面.
老闆係前空姐郭德英（Annie，1972年12月4號–）喺2016年創辦，招牌菜係日式牛肉飯，皆因佢響1995年至2010年間，做過十幾年美國聯合航空空姐，所以就用「空姐牛肉飯」個名做噱頭.
2023年4月，郭德英話想專注旅行社業務，喺4月26號摺埋間食肆. 佢強調呢次係「光榮結業」，原本一早想執咗佢，但唔想畀黃絲睇死，所以一直堅持，但後來佢終於諗通，認為「自己嘅歷史任務已經完咗」，可以放手專注喺旅行社業務.
政治立場同事件
佢本身係親中派支持者，2019年反修例運動爆發後，郭德英因為多次發表撐警言論，令空姐牛肉飯畀反修例運動支持者抵制，做咗其中一間出名嘅「藍店」.
控告梁家榮被拒
2020年佢又以香港電台節目有反警內容誤導市民做理由，搵咗有大律師資格嘅新民黨立法會議員容海恩，用私人傳票方式告廣播處長梁家榮「公職人員行為失當」，結果法庭認為表證唔成立，拒絕受理.
同劉佩玉違反新型冠狀病毒限聚令、叫記者收工
喺2020年12月，佢同親中派區議員劉佩玉合作進行地區工作，但期間人數聚集過多違反當時嘅新型冠狀病毒限聚令，本來保安只係提點佢哋，但佢哋都唔理，結果引嚟警員到現場調查. 之後記者追問佢有關事件嘅時候，佢亦拒絕回應，又賴記者人多，先至出現問題，叫佢哋收工.
潮語
潮語可以係：
北林區
北林區（）係中國黑龍江省綏化嘅市轄區. 面積2723km²，人口89.9萬（2012年）. 郵編152000. 區府駐北二西路.
政區
北林區轄6條街道、12個鎮、6個鄉、2個民族鄉、1個單位
丹羽紫保里
丹羽紫保里 ，係日本嘅一個女藝人同埋配音員.
神級
要達到呢個級別，起碼要符合以下條件：
劉晟 (香港)
劉晟（晟讀成，；），筆名容若，係香港資深報人，1955年到1985年間一直做香港唔同報刊嘅編輯. 佢反對用簡化字，又鑽研粵語正字，比較出名嘅例子係糾正「老豆」嘅正字係「老竇」.
平反八九民運議案
2009年
公民黨嘅梁家傑話，唔應該怪學生，怪就怪當局處理件事嘅手法. 湯家驊讀丁子霖嘅遇難者名單，講到個九歲細路哥點死，想喊讀唔落去. 何俊仁話，中共唔肯面對歷史. 陳淑莊話唔可以淨係掛住經濟發展唔理人權、民主同法治.
會計界嘅陳茂波話，而家重未掌握六四事件全部事實，所以好難平反. 自由黨嘅劉健儀話件事係悲劇，但「歷史自有公論」.
李卓人就建制派議員例牌缺席辯論（呢次去咗睇93彊屍先生）聽到鐘響至返來投反對票，佢就話佢哋好似戲入面嘅彊屍.
般含
般含爵士（Sir Samuel George Bonham，），又譯名般咸、文咸、文翰或濮亨，係第三任香港總督.
電車路
電車路，係指電車經過嘅個一條馬路，嚮香港只有香港島北，先至有個一條電車路，佢嚮香港地獨一無二，所以一講起，本地人就個個都明. 電車路上，有一條由香港電車公司起嘅電車軌、電車站同埋半空上面掛著嘅供電電纜. 電車路最東邊嚮筲箕灣東大街，叫做筲箕灣電車路. 最西端即係吉席街同埋爹核士街等. 至於跑馬地電車路，即係黃泥涌道同埋摩利臣山道. 香港人未必記得電車所經過嘅所有街名，所以統稱佢地做「電車路」.
海蛇科
海蛇科包括所有一世都住喺海洋度嘅蛇，屬於蛇亞目，係由遠古眼鏡蛇分化出嚟嘅，呢科有15屬、大約50種.
海蛇嘅身體後部略側扁，尾部扁平如槳，游水好叻. 個頭好細，又細條，好少超過2米，但喺化石度搵到，以前曾經有長達十幾米嘅大海蛇出現. 有由頭伸到落尾嘅肺，但亦可以用皮膚嚟呼吸. 海蛇嘅鼻窿向上，有瓣膜可以自由開關，吸氣後，可關閉鼻孔潛落水底達10分鐘咁耐，重可以潛到幾十米深. 海蛇身體表面有鱗片包住，鱗片下面係好厚嘅皮膚，可以防止海水滲入同避免體液流失. 脷下面有鹽腺，可以排出隨食物進入體內嘅過量鹽分.
海蛇嘅天敵主要係白腹海鵰等食肉性海鳥以及一啲鯊魚.
分布
海蛇主要分布喺印度洋同西太平洋嘅熱帶海域，大西洋並無海蛇. 東太平洋有長吻海蛇分布，劍尾海蛇就通常分布喺暗礁裏面. 中國記錄到有19種海蛇，廣泛分布喺廣東、廣西、福建、台灣、香港、浙江、山東、遼寧等省份嘅沿岸近海地方. 常見品種有青環海蛇、環紋海蛇、小頭海蛇、海蝰、平頦海蛇同長吻海蛇等. 而香港亦記錄過淡灰海蛇（睇香港爬蟲類）.
紐約州
紐約（New York）係美國一州，喺美國東岸，向住大西洋，首府奧爾巴尼. 當中有世界名城紐約. 爲咗分辨兩者，州亦叫紐約州（New York State）.
海蛇科
分類
海蛇又可以分兩棲海蛇同水棲海蛇兩大類. 扁尾海蛇就係屬於前者，需要上岸生蛋，由得佢自然孵化. 而後者就係卵胎生嘅，每次要生3到4條20到30厘米長嘅海蛇仔. 喺繁殖季節，海蛇成日聚埋一齊，形成綿延幾十公里長嘅蛇陣，有時甚至浮滿整個港口.
毒性
海蛇同眼鏡蛇有好密切嘅親戚關係，係有較短前溝牙嘅毒蛇，所有海蛇都係有劇毒嘅. 啲毒液為無色或者淡黃色粘稠液體，同陸地蛇嘅蛇毒性質好似，但毒性就比陸棲蛇勁好多，係最毒嘅動物. 有啲品種嘅毒性強度甚至係響尾蛇嘅十倍以上，鈎嘴海蛇毒液就係飯鏟頭毒液毒性嘅兩倍，係氰化鈉毒性嘅80倍. 海蛇毒性為神經毒，目前並無血清可以解毒.
世界上最毒嘅海蛇係貝爾切海蛇，住喺澳洲西北部嘅阿什莫爾群島嘅暗礁周圍，按照單位容量毒液毒性嚟講，佢嘅毒性係眼鏡王蛇嘅200倍.
海蛇咬到人冇劇烈感覺，有時重唔痛又無水腫，所以好難發覺. 各種症狀開始始時都好輕微，但會逐漸惡化. 逐漸導致呼吸困難、全身癱瘓等症狀，嚴重嘅話可以喺幾十分鐘之後死. 人類極少會受到海蛇嘅主動攻擊，往往係因為漁夫捕捉或潛水員唔小心踩到海蛇先搞成咁. 有經驗嘅潛水員重會捉海蛇嚟玩.
四日市
四日市係日本三重縣一個特例市，人口31萬.
「四日市」個「市」屬地名一部份，加埋政區就叫「四日市市」.
安德利·維拉斯－波亞斯
（André Villas-Boas，；）係葡萄牙嘅足球教練，北部大區波圖人，執教過葡超嘅波圖、英超嘅車路士同埋熱刺，而家執教緊辛尼特.
出面網頁
類:葡萄牙人 類:足球教練
白目
白目 係台灣網絡用語，係話一個人好白癡，好不知所謂嘅樣，講極佢都唔覺. 「白目」直接嘅解釋就係「只有眼白，冇瞳孔嘅眼睛」.
鏈絲藻科
鏈絲藻科（；學名：Klebsormidiaceae）係車軸藻門下面一科.
類:鏈絲藻目
野田順子
野田順子 ，係日本嘅一個女藝人同埋配音員.
吹田
吹田係日本大阪府一個特例市，人口36萬.
艾德林肯
艾德林肯（Ed Lincoln，全名Eduardo Lincoln Barbosa Sabóia；）係巴西作曲家、編曲家及樂器演奏家（低音提琴、風琴）. 佢綽號舞廳王（Rei dos Bailes），活躍咗十幾年.
崔智友
崔智友（최지우，本名崔美香，）係大韓民國女演員.
出面網頁
類:南韓女演員‎
戴維斯 (港督)
戴維斯爵士（Sir John Francis Davis，），又譯名德庇時、爹核士，係第二任香港總督. 之前，佢做過駐華商務總監督. 嚮總督任內，佢訂立咗幾條香港法例，包括香港《警察條例》、《華人保甲條例》、《治安委員審議簡易訴訟條例》、《重訂高等法院條例》等.
蝶戀花
蝶戀花（）係一個詞牌，屬於中調（有60字），詞嘅格式長短錯落，上下二闕各押四仄韻，要求一韻到底. 原來係唐教坊曲，個名源自南北朝一句樂府詩「翻階蛺蝶戀花情」，至於詞牌嘅確立有好多種講法，時間上大致係五代到北宋時. 呢隻牌好多時寫傷春之作，亦都有探究人生大義嘅作品.
其他名及來源
呢個詞牌係有好多個名，有呢啲：
鵲踏枝
呢個詞牌嘅初創，比較多人話係南唐宰相馮延巳據唐代嘅教坊曲而作，後來佢呢首詞傳咗去南唐中主李璟度，皇帝睇咗幾鍾意就召佢入宮問首詞叫咩名，就話叫「鵲踏枝」.
呢個牌嘅曲調係繼承自唐代教坊曲，雖然到宋代時應該有所變換，不過節奏始終長短錯落，就好似雀仔喺枝頭跳來跳去噉，喺中國文化入面，喜鵲踏梅枝係吉兆，於是開始時叫「鵲踏枝」，後來南唐後主李煜重專門幫佢修訂調式.
鳳棲梧
呢個名有個典故：相傳鳳凰咩樹都唔住，淨係愛梧桐，如果無梧桐樹，佢就寧願係噉飛都唔落去其他樹度唞. 於是啲人將梧桐睇成係端正莊雅嘅樹. 而梧桐又有遞個意象，就係秋天時佢會落葉，如果再落秋雨，就意味蕭瑟寂寞. 喺杜甫嘅《秋興》中有一句「碧梧棲老鳳凰枝」，呢句寫秋天嘅詩用咗典故，融合咗「高貴端正」同「蕭瑟寂寞」兩重意象，於是啲人就從中抽取咗「鳳棲梧」呢個名，所以話呢個名係將「蝶戀花」升咗格.
因為呢個名寓意好深好好，康熙年間編嘅《欽定詞譜》甚至將「鳳棲梧」定爲詞牌最正宗嘅名.
黃金縷
因為呢個詞牌經常寫春天意象，而「黃金縷」嘅意指「啱出芽嘅柳枝」，所以噉嗌，語出馮延巳詞作「楊柳風輕，展盡黃金縷. 」
明月生南浦
出自司馬槱嘅《黃金縷》中一句「望斷行雲無覓處，夢回明月生南浦. 」，又一種話出自呢位作者另一句「夜涼明月生南浦」.
捲珠簾
語出趙令畤「不捲珠簾，人在深深院」，意象出於李白《怨情》「美人捲珠簾，深坐蹙蛾眉」.
名作
":誰道閑情拋擲久？每到春來，惆悵還依舊. 日日花前常病酒，不辭鏡裏朱顏瘦.
":檻菊愁煙蘭泣露. 羅幕輕寒,燕子雙飛去. 明月不諳離恨苦. 斜光到曉穿朱戶.
":佇倚危樓風細細，望極春愁，黯黯生天際. 草色煙光殘照裏，無言誰會憑闌意？
軼事
清末國學大師王國維喺佢嘅名著《人間詞話》提出咗有名嘅「三種境界」，都用咗宋詞金句來比喻，其中第一、二境界用嘅句都係出自「蝶戀花」呢個詞牌，得第三境界係用辛棄疾嘅《青玉案·元夕》，可見呢個牌出咗好多流傳千古嘅作品.
"古今之成大事業、大學問者，必經過三種之境界：「昨夜西風凋碧樹. 獨上高樓，望盡天涯路」，此第一境也. 「衣帶漸寬終不悔，爲伊消得人憔悴」，此第二境也. 「眾裏尋他千百度，驀然回首，那人卻在燈火闌珊處」，此第三境也."
山村博土
（）係日本足球員，司職前鋒，效力過大阪飛腳.
上村健一
上村健一（）係日本足球員，司職後衞，曾經喺2001年爲日本足球代表隊出場4次.
櫛田一斗
櫛田一斗（）係日本足球員，打中場位置，效力盛岡仙鶴.
野川櫻
野川櫻 ，係日本嘅一個女藝人同埋配音員.
茨木
茨木係日本大阪府一個特例市，人口28萬.
雙星藻目
雙星藻目（學名：Zygnematophyceae）係車軸藻門接合藻綱嘅一個目.
城邦
城邦（City-state）通常指一個獨自擁有主權或者實行緊自治嘅城市. 歷史上嘅城邦通常係一個大文化圈嘅一部份，好似古希臘城邦嘅雅典、斯巴達，迦南嘅腓尼基城邦、中部美洲嘅瑪雅城邦、絲綢之路上嘅小國同意大利城邦，包括佛羅倫斯、威尼斯之類. 中國周朝實行嘅封建制度，分封畀一啲諸侯國嘅土地，有時都叫做城邦. 歐洲史上有兩個重要嘅城邦時期—古希臘嘅城邦同文藝復興時期嘅意大利城邦，係而家歐洲嘅文明嘅發源地. 不過，呢啲文明嘅城邦通常只係存在咗好短嘅時間，因為佢哋嘅土地同實力都唔夠抵抗周圍嘅敵人. 所以，呢啲小區域組織喺鬆散嘅地理同文化個體入面共存，成為大國建立穩固勢力嘅障礙. 所以，佢哋最終都融入咗更大嘅社會體系、以至於民族國家.
目前世界上只有新加坡、摩納哥同梵蒂岡符合城邦嘅傳統定義. 一啲國亦有對實行高度自治嘅城邦行使主權，比如話中華人民共和國嘅香港同澳門、英國嘅百慕達、直布羅陀、同埋美國嘅華盛頓特區.
趁而家去台灣偷食...譜！
《趁而家去台灣偷食...譜！》（Stolen Taste Of Formosa）係香港電視廣播有限公司嘅飲食節目，介紹臺灣食肆嘅食譜.
節目有兩輯：第一輯頭兩集喺2022年5月9號同5月10號香港時間禮拜一、二22:00到22:30喺J2播，之後由5月16號到6月13號改做逢禮拜一、二、四、五同一時段播，由梁凱晴、宋婭彤、莊茜佳、正心、林映暉做主持. 第二輯《趁而家去台灣偷食...譜！2》喺2023年2月27號到3月17號逢禮拜一到五20:30到21:00喺J2播，由伍韻婷、林映暉做主持.
八尾
八尾係日本大阪府一個特例市，人口27萬.
湖北
湖北（；普通話拼音：Húběi；武漢話：Hŭbě）喺中國中部偏東，家下係中華人民共和國一省，叫湖北省. 佢喺中國嘅中部，長江中下游，因為喺洞庭湖北，所以叫湖北. 境內有好多湖，畀人叫千湖之省（）. 湖北簡稱鄂（），係楚文化嘅發源地.
地理
湖北位於長江中游、洞庭湖嘅北面. 北面係河南，東面係安徽，東南面係江西，南面係湖南，西面係重慶，西北面係陝西. 湖北人稱「九省通衢」，即係話佢地理位置喺正中間，交通便利. 佢到四川、上海、北京、廣州、西安嘅距離差唔多，都喺一千公里左右，歷來係水陸交通要地.
湖北嘅地勢西高東低，西面嘅大巴山、神農架係華中最高峯. 尤其神農架大山大嶺、山高林密，有傳聞話嗰度有野人出沒. 武漢係「三大火爐」之一，夏天時又熱又焗，全國聞名. 湖北西部就係三峽大壩嘅所在.
史
湖北省嘅首府係武漢，由漢口、武昌、漢陽三笪地方合埋，長江同埋支流漢江隔開三笪地方. 中華民國喺1911年10月10號喺武漢成立.
西槎路
西槎路（）係中國廣東省廣州市嘅一條主幹道，喺白雲區入面，成條馬路好似中文筆畫「㇕」樣. 東南邊從西灣路開始，一直去到西北邊嘅槎頭地區嘅增槎路同慶槎路嘅交界嗰頭. 而今西槎路重係入槎頭嘅主要馬路.
湖北
旅行地
湖北境內嘅有：黃鶴樓、東湖、武當山、神農架、長江三峽、荊州古城.
西槎路
名
呢條馬路因為連接西村同槎頭先至改咗噉嘅名，但係而家嘅西槎路冇直接連到去西村，而係經過西灣路連到西村入面.
史
其實呢條馬路喺1934年搞出嚟嘅一條馬路，到咗1990年代尾，由於廣州人口越嚟越多，加上有啲人口因廣州地鐵1號綫嘅拆遷而搬到同德圍住，加上嗰度嘅大塞車係出嗮名，結果俾好多廣州街坊笑佢做「華山一條路」，因為成日搞返學難、上班成日遲到、睇病難、辦證難等一系列嘅社會問題出嚟. 後嚟到咗2005年，廣州電視台嘅新聞日日睇節目關注咗同德圍嘅街坊生活之後，政府先至開始關注咗同德圍嘅發展問題. 除咗喺2004年搞咗德康路同石槎路出嚟之外，喺2006年重將同德圍貨運場搬走埋；2007年幫巴士站搞咗港灣式車站；喺2012年春，廣州市嘅地鐵規劃又將廣州地鐵8號綫嘅規劃延長到石井嗰邊，加上經過同德圍嗰度，同時又搞埋高架橋出嚟. 喺2014年12月中，同德圍南北高架橋正式開通.
同德圍南北高架橋
同德圍南北高架橋係廣州市政府喺2012年12月29號，為咗解決西槎路嘅大塞車問題先至搞嘅一條高架橋，而呢條高架橋喺2014年12月28號開通.
嘅北延段喺2012年春嗰時嘅規劃，經過同德圍之後一直去到而家嘅白雲湖嗰頭. 到咗2014年春節之後未到元宵嗰時正式開始喐手起.
敘述
全長4.3公里，闊24——36米，雙向4——6車道.
經過嘅道路
呢度啲路嘅順序係從東南去到西北嚟排嘅，其中加粗咗嘅字係主幹道：
註
類:廣州主幹道
九龍街道 (六盤水市)
九龍街道係中國貴州六盤水六枝特區下轄嘅一個街道辦事處.
2015年3月27號，貴州省人民政府批復同意六枝特區鄉鎮行政區劃調整，新設置嘅九龍街道轄原平寨鎮青龍社區、河灣社區、營盤社區、那平路社區、公園路社區、文化路社區、團結路社區、茶山村、五龍村、小寨村、波凹村、波乍村，辦事處駐營盤社區.
行政區劃
九龍街道下轄以下地區：
公園社區、文化路社區、營盤社區、團結路社區、那平路社區、五龍村、波凹村、波乍村、營盤村、河灣村、小寨村同埋茶山村.
岩田剛典
岩田剛典（いわた たかのりIwata Takanori、）係日本男舞者、演員兼歌手，隸屬第三代J Soul Brothers同埋EXILE.
響第三代J Soul Brothers入面，同佢最老友個嗰就係登坂廣臣，重試過一齊去拉斯維加斯到玩.
經歷
佢響慶應義塾普通部同埋慶應義塾高中畢業，之後升讀慶應義塾大學法學部，響2011年3月畢業.
響2010年7月，NAOKI邀請佢做第三代J Soul Brothers成員候選人. 同年嘅9月18號，響EXILE LIVE TOUR 2010 FANTASY綵排嘅時候，HIRO話畀佢知佢成功入到第三代J Soul Brothers. 響9月27號，佢響「FANTASY後夜祭 〜EXILE魂〜」入面第一次以第三代J Soul Brothers嘅身份公開表演.
響2014年4月27號，佢響「EXILE PERFORMER BATTLE AUDITION」最終回合入面合格，成功加入EXILE.
廣東省第二人民醫院民航院區
，當初叫「民航廣州醫院」，係喺中國廣東廣州嘅一間有醫療、急救、體檢、預防、康復同埋保健喺埋一齊嘅二級綜合性醫院. 1986年開辦，位置喺白雲區機場路290號. 當初係白雲機場嘅配套工程，由機場嗰邊嘅公司營運. 2020年，呢間醫院由廣東省第二人民醫院接手，改成依家個名.
間醫院主要幫白雲機場嘅航空職工、旅客同埋普通病人做應急救護嘅保障工作任務. 喺廣東省第二人民醫院接手之後，呢啲工作任務都取消埋.
出面網頁
類:廣州醫院 類:廣州市白雲區
間發性晚間血紅蛋白尿病
（Paroxysmal nocturnal hemoglobinuria）係一種少見、後天 同埋危及性命嘅血病. 呢種病係由幹細胞病變引起，造成紅血球細胞膜唔正常，因此受到先天免疫系統入便嘅補體嘅破壞. 補體之所以會破壞紅血球係因為紅血球表面一啲抑制免疫反應嘅蛋白質缺失，從而失去咗保護作用. 因為補體攻擊紅血球係發生響循環系統入面，所以呢種紅血球嘅破壞（溶血）屬於血管內溶血. 上便提到嘅幹細胞病變造成嘅細胞膜缺陷亦都會影響到白細胞同血小板，造成白細胞同埋血小板數量減少. 間發性晚間血紅蛋白尿病嘅主要特徵係反覆性、短暫性嘅血管內溶血同埋痾血紅蛋白尿. 有研究認為因為晚黑瞓覺嗰陣血嘅酸性會升高，所以溶血響晚間比較嚴重，又因為瞓覺嗰陣冇飲水，啲尿響晚黑會比較濃，朝早就會痾紅褐色嘅血紅蛋白尿. 雖然淨係有26%嘅病例會朝早屙血紅蛋白尿，但係間發性晚間血紅蛋白尿病個名就係噉樣得嚟嘅. 呢個病同再生性貧血好有挐褦，有咗再生性貧血可能會有埋間發性晚間血紅蛋白尿病，而間發性晚間血紅蛋白尿病又可能會變成再生性貧血或者骨髓失效. 另外，呢種病重有一啲其它症狀，比較常見而且嚴重嘅就有血栓症，不過具體成因就重未徹底了解清楚.
間發性晚間血紅蛋白尿病係目前為止唯一一種後天（相對於遺傳）嘅紅血球細胞膜缺陷（醣磷脂酰肌醇（GPI）錨蛋白缺失導致細胞膜缺少蛋白質保護）. 佢有原發性同引發性兩種，引發性間發性晚間血紅蛋白尿病通常由骨髓病變引起，比如再生性貧血.
異體骨髓移植係目前醫好呢種病嘅唯一方法，但死亡率一樣好高. 一種叫eculizumab嘅單株抗體可以減少輸血次數同埋提高生活質素. 但係呢種藥唔能夠降低死亡同埋血凝固嘅風險，兼且好貴，治療一年要使44萬美金.
花墟道
花墟道（Flower Market Road）係香港油尖旺區一條馬路，沿路同附近嘅幾條街都有賣鮮花盆栽嘅舖頭，呢帶叫旺角花墟，好出名. 條路位於太子一帶，東西走向，同太子道西平排，西面連接洗衣街，東面連接園圃街（雀仔街）. 全長300米.
間發性晚間血紅蛋白尿病
症狀
間發性晚間血紅蛋白尿病嘅經典症狀系屙血紅蛋白尿，因為紅血球破壞咗之後會飆啲血紅蛋白同埋血褐蛋白出嚟. 因為啲尿響朝早嗰陣係最濃縮嘅，所以顏色亦最明顯. 血尿嘅現象通常發生響原發性病例，病人會響患病過程中發現. 其餘嘅症狀就同貧血有關，譬如攰、氣促同心律不齊.
少部分嘅病人會有肚痛、吞食困難、吞嘢嘅時候痛同埋陽痿（男性）. 呢啲症狀主要發生響紅血球破壞得好快嗰陣，因為紅血球分解產物增加導致平滑肌抽筋.
有四成病人響病情發展過程會出現血凝固，而血栓症係間發性晚間血紅蛋白尿病併發症同埋致死嘅主要原因. 血栓可以發生響常見嘅部位譬如大髀靜脈入邊同肺部，亦可以發生響一啲唔尋常嘅部位譬如肝臟動脈（引發Budd-Chiari 症狀）、肝臟門靜脈（引發門靜脈血栓症）、上下腸間膜靜脈（引發腸間膜靜脈血栓症）同埋皮膚靜脈. 腦部靜脈血凝固係一種罕見嘅中風，但一有血栓症，呢種病就好常見.
斷症
間發性晚間血紅蛋白尿病嘅驗血結果同血管內溶血性貧血高度一致：低血紅蛋白，高乳酸脫氫酵素，高膽紅素（一種血紅蛋白分解產物）同埋低親紅血球蛋白. 如果冇缺鐵性貧血嘅話，同時亦可能出現高網紅血球（骨髓放出來嘅未成熟紅血球，用嚟補充損壞嘅紅血球）.
直接球蛋白抗體試驗呈陰性，因為間發性晚間血紅蛋白尿病唔係由抗體引起嘅. 如果間發性晚間血紅蛋白尿病出現響再生性貧血病人身上，敢白血球同血小板嘅數目可能會減少. 響呢種情況下，貧血就會由溶血同埋紅血球產生效率低下共同引起.
一直以嚟，將病人嘅紅血球放響低離子強度嘅溶液入便嚟觀察溶血嘅程度，即係蔗糖溶胞測試，係用嚟對呢種病排查嘅一種手段. 如果蔗糖溶胞測試係陽性嘅話，就會做咸氏測試用嚟確認. 咸氏測試係將病人嘅紅血球放響中等強度嘅酸液入便，如果結果係陽性（紅血球破碎）就顯示患有間發性晚間血紅蛋白尿病. 由於呢個測試嘅敏感度同針對性都比較低，目前已經過咗時.
家陣，用流式細胞法嚟檢測紅血球同白血球表面嘅CD55 同埋CD59 蛋白成咗診斷間發性晚間血紅蛋白尿病嘅黃金準則. 基於呢兩種蛋白嘅水平，紅血球分成咗一型、二型同三型PNH細胞. 一型嘅CD55 同埋CD59 蛋白水平係正常嘅；二型嘅CD55 同埋CD59 蛋白水平會降低；三型就完全冇嗮CD55 同埋CD59 蛋白. 慢慢FLAER測試將會用得越嚟越多，因為FLAER嘅針對性同準確度比就噉檢測CD55 同埋CD59 蛋白要高.
分類
根據診斷，間發性晚間血紅蛋白尿病分成下便幾類：
根據紅血球表面嘅醣磷脂酰肌醇（GPI）錨蛋白表達水平，間發性晚間血紅蛋白尿病嘅紅血球分成下便三類：
具體睇下便個表 ：
病理
所有細胞都有蛋白質附響細胞膜表面，呢啲蛋白通常係作為細胞內外嘅信號傳遞. 訊號蛋白響細胞膜表面嘅固定方法各色各樣，不過通常係同細胞表面嘅醣酯黐埋一齊形成醣酯蛋白. 間發性晚間血紅蛋白尿病嘅成因就係因為呢啲醣酯蛋白黐唔到響細胞嘅表面.
響間發性晚間血紅蛋白尿病，最常見嘅有缺陷嘅酵素係磷脂酰肌醇聚醣-A（PIG-A），呢種酵素係用嚟整醣磷脂酰肌醇（GPI）錨蛋白必需嘅幾種酵素之中嘅一種. 用嚟編碼磷脂酰肌醇聚醣 A嘅基因響X染色體上便，意味著細胞得返一個呢種基因嘅活化藍本，因為基於X染色體去活化，乸嘅另外一個X染色體係唔起作用嘅. 呢個基因發生突變會造成細胞表面冇咗醣磷脂酰肌醇（GPI）錨蛋白，而當突變發生響骨髓嘅造血幹細胞上便，幹細胞製造嘅所有細胞都會有相同缺陷.
有幾種細胞表面嘅醣磷脂酰肌醇（GPI）錨蛋白係用嚟保護細胞免受補體系統攻擊嘅，如果冇咗佢哋，細胞就好容易受到補體蛋白嘅攻擊. 雖然紅血球、白血球同埋血小板都會畀補體攻擊，但係紅血球受到攻擊破裂溶解會飆啲血紅蛋白出嚟，造成明顯嘅症狀. 補體系統係先天免疫系統嘅一部分，佢有好幾個功能，其中之一係通過細胞膜攻擊複合體攻擊入侵嘅微生物嘅細胞膜，從而消滅佢哋. 保護血球細胞膜嘅蛋白質主要有衰變加速因子DAF（CD55）、同源限制因子HRF同埋細胞膜反應性溶胞抑制因子MIRL（CD59）. CD55加快補體C3轉換酵素嘅衰變，而CD59就阻止補體部件C9黐埋去細胞膜果度.
至於吞食困難、陽痿同埋肚痛呢啲症狀係因為啲血紅蛋白喺溶血嗰陣響紅血球入便標晒出嚟，黐埋喺血管入便循環緊嘅一氧化氮分子度，造成一氧化氮濃度下降，而一氧化氮係平滑肌放鬆所必須嘅，所以平滑肌放鬆唔到就會出現前面講嘅幾種症狀喇. 呢個理論係有事實支持嘅，比如病人食咗偉哥（一種提高一氧化氮作用嘅壯陽藥）之後，呢啲症狀得到好大改善. 有人亦懷疑慢性嘅溶血會導致慢性一氧化氮缺乏，由此引起肺高血壓（肺部供血血管壓力增加），從而提高心臟負擔，最終導致心臟衰竭.
一直以嚟，專家都認為訓覺嗰陣呼吸減弱，啲血度積聚好多二氧化碳，所以晚黑瞓覺會引起血嘅酸度增加，而血嘅酸度增加就加重咗溶血，所以朝早會痾血紅蛋白尿. 呢個理論受到一啲研究人員嘅質疑，因為佢哋發現並唔係每一個間發性晚間血紅蛋白尿病嘅病人都會響瞓覺嗰陣加重溶血. 所以，瞓覺同呢種病嘅關係係重未研究清楚嘅.
排查
有幾類情況係必需進行間發性晚間血紅蛋白尿病嘅排查嘅. 其中包括後生病人響唔常見嘅部位（比如腦靜脈、皮膚靜脈等等）出現血凝塊嘅，或者有溶血跡象嘅（比如乳酸水解酵素LDH升高），又或者紅血球、白血球同埋血小板數目同時降低嘅. 至於再生性貧血嘅病人就必需年年排查.
醫法
原則係以症狀處理同控制併發症為主，包括抑制補體活化以糾正溶血性貧血，治療同預防血栓，同埋提升、調節造血功能. 對於貧血，必要時需輸洗滌紅血球，唔可以輸全血，唔係會加重溶血. 促進紅血球生成應考慮補充小劑量鐵同葉酸，少數病人對雄性激素治療有反應. 少數病人對皮質類固醇治療有反應，亦可用右旋糖酐，佢有抑制病人紅血球嘅溶血作用. 對於靜脈血栓，則考慮接受抗凝血治療. 當有嚴重併發症骨髓功能衰竭嘅時候，特別係後生病人，最好係考慮異體骨髓移植.
家陣發展出對抗補體C5嘅單株抗體新藥「Eculizumab」（Soliris®），可以抑制C5補體嚟阻止溶血，可有效減輕症狀、減少輸血、降低靜脈血栓發生率、改善生活品質， 不過使用前需接種流行性腦膜炎疫苗，以防補體水平下降增加感染風險.
流行性
間發性晚間血紅蛋白尿病係好稀有嘅，一年響一百萬人當中就得一兩單畸士. 如果發現後唔醫就得返十幾二十年命仔. 好多畸士響之前診斷出再生性貧血或者骨髓生成障礙症嘅病人身上發生. 間發性晚間血紅蛋白尿病響骨髓生成障礙症嘅基礎上發生啱好解釋咗點解間發性晚間血紅蛋白尿病大多出現白細胞增多，因為骨髓生成障礙症有時會轉變成白細胞增多. 兩成半嘅人乸畸士係響大肚嗰陣發現嘅. 呢類病人出現血凝塊嘅概率好高（兩成機會），而且好可能母嬰都保唔住（一成機會）.
歷史
首次對間發性晚間血紅蛋白尿病進行描述嘅係德國醫生 保羅 司徒炳（Paul Strübing，1852–1915），佢係響一次講義嗰度提出嘅，並且響1882年發表咗論文. 之後，響1911年，Ettore Marchiafava 同 Alessio Nazari 對呢種病作咗詳細描述. 響1928年，Marchiafava 進一步補充咗更詳實嘅資料. 到咗1931年，Ferdinando Micheli 又繼續補充資料.
荷蘭醫生Enneking響1928年一錘定音，正式將呢種病命名做間發性晚間血紅蛋白尿病，並且成為標準描述.
流行文化
美國電視連續劇《豪斯醫生》響2008年10月21號映嗰集叫《幸運十三》，入便提到一個女人可能患咗間發性晚間血紅蛋白尿病.
南非穿山甲
南非穿山甲（Manis temminckii），係四種穿山甲分布最闊嘅一種. 佢嘅學名 Temminck 係以荷蘭嘅動物學家 Coenraad Jacob Temminck 命名嘅. 佢哋分佈喺東非到南非嘅熱帶草原上. 身長（連尾巴）由 90-110 厘米不等（尾長 40-50 厘米），體重 15-18 公斤. 有啲地區嘅非洲人迷信佢哋嘅鱗片可以醫性病，肉可以食，所以遭人濫捕，加上當地居民成日放火開闢土地，令數目不斷減少.
特徵
南非穿山甲個身主要係黃啡色. 個身俾好似屋瓦咁重疊嘅鱗片包住，連尾部都係. 眼瞼好厚，鼻窿亦有特殊嘅肌肉控制開關，雖然成日俾螞蟻襲擊，都可以冇事. 外耳退化，幾乎睇唔到. 腳強壯有力，腳爪又大，佢哋就係用呢種爪整爛蟻竇，樹窿.
習性
一般喺地面生活，公嘅活動範圍係 15 到 25 公頃，乸嘅活動範圍係 3 到 4 公頃. 佢哋仲識得爬樹，又可以用條尾支撐住企喺度，兼且可以每小時3公里嘅速度移動. 如果受到襲擊，會將身體捲成一個波咁，收埋自己個頭喺個肚度. 如果亞媽要救新出世嘅 BB 時，亦都會用呢種方法包住個仔. 據講咁樣就算喺 100 公尺以外開槍射佢哋都唔會受傷，但係佢哋成日都會俾獅子同鬣狗咬死.
淨係食白蟻同螞蟻.
繁殖
妊娠期大約4個月，穿山甲仔一出世時就有鱗片，鱗片起初好軟，第二日就變硬. BB 出世時全長 20-30 厘米，得 100-500 克重. 之後嘅一個月左右，BB 可以用前腳嘅大力搲實亞媽條尾，離巢外出. 穿山甲亞媽搲爛蟻竇搵食嗰時，BB 亦會喺亞媽背後食埋一份. BB 出世後大約三個月就會戒奶，兩年左右可以繁殖.
自我控制感
自我控制感（英文：self-agency / phenomenal will）喺心理學上係指一個人覺得「自己嘅行動係由自己產生」嘅觀感.
相關現象
自我控制感同意圖結合（intentional binding）嘅現象好有啦掕：心理實驗指，當一個人覺得自己有意做嘅一樣行動同環境當中一樣感知得到嘅變化（例如自己撳咗個掣，見到盞燈跟住著咗）之間有因果關係嗰陣，會主觀覺得兩件事件時間上接近，而假設第啲因素不變，如果個人唔覺得自己樣行動同嗰樣變化之間冇因果關係，會主觀噉覺得兩件事件時間上冇咁接近，呢種效應就係所謂嘅意圖結合.
雷洋 (湖南)
雷洋（；；）係中國循環經濟協會嘅成員，湖南常德澧縣人，做過中國循環經濟協會生態文明中心主任 ，同埋參加過好多個工業園、生態文明、污染物處理及回圈經濟規劃嘅編制工作，亦喺《環境保護》、《環境科學》、《環境工程》三份雜誌入面發表過論文而出名.
死
2016年5月7號，由於雷洋嘅老婆生咗女BB無耐，阿爸同阿媽坐晚黑飛機飛到北京探佢. 雷洋諗住飛機會喺23:30到機場而出門口，但當晚20:00，據昌平區警方接報，懷疑喺霍營街道嘅一間沐足舖賣鹹濕嘢而組織便衣警察去偵查. 21點14分，民警發現雷洋離開事發嘅沐足舖而跟進，重要佢擺明身份. 雷洋諗住走得快好世界，喺激烈反抗戰當中用嘴咬傷民警重揼爛埋影犯罪證據用嘅攝影機，後嚟被控制帶上車. 雷洋被捉去差館嘅路途重捹甩把守，喺車嘅後座飆到前排副駕駛位兼踢冧駕駛員，喺打開車門走佬時又俾差佬成功控制住. 隨後發現佢身體開始唔舒服而轉送到昌平區中西醫結合醫院搶救，直到22點09分證實不治. 事發後引起中國大陸當地對公安執法嘅社會輿論.
註
洋 類:湖南人
楊梅
楊梅（，廣州或佛山地區口音讀；學名：Myrica rubra）既係楊梅科楊梅屬嘅常綠喬木仔或灌木，喺中國嘅華東、華南、西南、華中嘅江西、湖南、貴州、四川；臺灣、及陝西漢中、甘肅武威細部分地區同埋日本、朝鮮、菲律賓地區入面都可以搵到.
名
佢嘅樣似水楊，加上味似[[話梅]而改成噉嘅名.
樣
佢啲枝葉比較茂盛，樹冠圓整. 果有好多斑點，表面粗糙.
適應環境
植株都幾旱同爛地.
用途
植株可以種喺庭院、草坪、路邊做綠化樹種，可以做廠礦綠化同城市隔音嘅樹種. 果可以食得，酸甜適中，可以加工成楊梅乾、楊梅醬、蜜餞、重可以浸酒都得.
藥用
楊梅有止渴，和五臟嘅功效，可以解除身體入面嘅煩躁同腸胃嘅積食，甚至重可以去痰止嘔，解酒.
野口瑠璃子
野口瑠璃子，係日本嘅一個女藝人同埋配音員.
起雞皮
起雞皮係俾嘢嚇親或者喺凍嘅環境下，人嘅皮出現好似雞皮嘅粒粒仔，呢種現象係由立毛肌嘅收縮活動引起. 當立毛肌收縮，皮表面嘅體毛就會豎起黎，喺體表形成一層鬆厚嘅保護層，可以留住啲暖空氣，減少體溫流失. 另一方面，毛髮豎立亦會令動物睇落大份啲，可以嚇走啲敵人；所以喺受驚時都會有本能嘅起雞皮現象出現.
由於而家啲人嘅體毛已經好少，起雞皮只是剩低嘅一種動物本能.
魔法系統
魔法系統（magic system）係奇幻創作嘅一個概念. 一個魔法系統係指故仔涉及魔法元素嘅奇幻作品當中對「魔法點運作」嘅描述，即係「啲魔法做到啲乜嘢效果」、「啲魔法係邊啲人用得到」以及「啲魔法嘅力量有乜嘢限制」等問題嘅答案，令個故仔有理可循 ，例如《哈利波特》就花咗唔少篇幅講哈利仔喺魔法學校學魔法，呢啲情節得意之餘，仲會間接話俾讀者觀眾知「哈利波特世界裏面嘅魔法係點運作嘅」，而打後情節當中發生嘅事唔會同呢啲法則有所矛盾.
G5
G5或G-5或G.5可以係：
菊池将太
菊池将太（）係日本足球員，打前鋒位置，效力盛岡仙鶴.
曹雅雯
曹雅雯（）係一位臺灣創作歌手，唱臺灣話或者臺灣國語歌，出名嘅專輯有《自本》《思念的歌》《一生平安》等；其中《自本》嘅《若是明仔载》得人傳唱好多. 2022年佢仲佮蕭煌奇、浩子參與主持過節目《上奅臺灣歌》喺節目嘅第二季當中.
車軸藻綱
車軸藻綱（學名：Charophyceae）係車軸藻門嘅一個綱.
寢屋川
寢屋川係日本大阪府一個特例市，人口24萬.
凝結
凝結（condensation）係指物質由氣體狀態變成液體狀態嘅物理過程.
加藤豪宏
（）係日本足球員，司職後衞，效力過大阪飛腳，大分三神，及佐川急便大阪.
怡和洋行
怡和洋行（lse: JARB，lse: JARJ，lse: JAR，sgx: J36，bsx: JMHBD.BH，）嚮香港係一家洋行同房地產跨國企業，以前叫做渣甸洋行（Jardine Matheson），1832年7月1號成立. 香港開埠1840年代第一次公開拍賣地皮，怡和投得銅鑼灣一帶土地發展. 嚮1997年前，怡和洋行嘅上市地位搬咗去新加坡，歷史上叫做「怡和遷冊」.
香港地方有幾條街係佢改名：
青環海蛇屬
青環海蛇屬（Hydrophis）係海蛇科嘅其中一個屬. 佢哋主要分布喺東南亞以至澳洲附近嘅水域. 現時已記錄到34種.
分類
現時34種青環海蛇屬分類如下 ： *) 唔包括亞種
野水伊織
野水伊織（），係日本嘅一個女歌手、演員同埋配音員.
蘿莉
蘿莉係ACG術語，來自Lolita嘅翻譯，而家係指可愛嘅細路女.
阿曼斯奧奧蒂嘉
（Amancio Ortega，；）係西班牙嘅商業家同事業家，利昂省人，亦係時尚品牌INDITEX嘅創辦人同波士. 因為喺1975年開辦咗佢嘅屬下服裝品牌——ZARA而畀好多人知.
2016年11月7號，佢因為賺咗746億美金而成為世界第二首富，成為歐洲最有錢嘅人.
出面網頁
類:西班牙人
類:有錢人
單身又如何
《單身又如何》（英文：How to Be Single）係一套2016年美國喜劇電影，由狄高達莊遜、莉寶韋遜、愛麗遜巴妮同萊絲莉曼主演.
硒嘅同位素
硒有39個同位素，其中5個係穩定嘅.
圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定.
參攷
[[Category:硒]]
波希米亞
波希米亞係中歐一個地區，包有今日捷克三份之二嘅地方，亦都包括今日布拉格.
波希米亞呢個名，最先響羅馬帝國嗰陣時出現.
野村香菜子
野村香菜子 ，係日本嘅一個女藝人同埋配音員.
江岸區
江岸區係中國湖北武漢一個區，總面積64平方公里，人口79萬.
PayMe
PayMe係香港嘅一個主要流動支付程式，由匯豐銀行喺2017年推出. 任何16歲以上嘅人，唔理係咪匯豐銀行嘅客戶都可以用.
2019年，匯豐推出第二代PayMe，接入咗香港轉數快平台.
2022年開始，PayMe成為香港消費券計劃其中一個儲值支付工具.
十事疏
《十事疏》（疏讀陰去）原本叫《答手詔條陳十事》，係大宋嗰陣嘅政治改革方案，係1043年（慶曆三年）范仲淹等呈畀第四任皇帝趙禎，希望可以改善吏治、法令、兵備同富國，亦開始咗慶曆變法.
十事疏之所以叫十事疏，係因為總共有十項改革，而疏係疏導，打通政事嘅意思.
十事分別係明黜陟、抑僥倖、精貢舉、擇長官、均公田、厚農桑、修武備、覃恩信、重命令同埋減徭役.
巴黎假期
《巴黎假期》（Paris Holiday）係2015年嘅香港電影，由阮世生執導，古天樂、郭采潔、方中信主演.
情節
講述林俊傑（古天樂 飾）同丁曉敏（郭采潔 飾）一齊喺巴黎發生嘅浪漫愛情故事.
票房
中國大陸首周3日獲得1130萬人民幣排第十位.
連出去
類:巴黎攞景電影
石槎路
石槎路（）係中國廣東廣州嘅一條主幹道，喺白雲區入面，成條馬路係南北走向. 南邊從西槎路同埋德康路嘅交界開始，一直向北去到石沙路同石桂路交界嘅小坪立交嗰頭.
名
呢條馬路係因為連接石井同槎頭先至改成噉嘅名. 但而家嘅石槎路冇直接連到槎頭，而係經一小段西槎路連去槎頭嗰頭.
史
其實好耐之前根本就冇呢條馬路嘅. 直到2003年12月9號，嗰時廣州市政府話要整通幾條斷頭路嘅工程，先至開始喐手起呢條馬路出嚟. 而呢條馬路喺2004年6月正式起好咗重通埋車.
概要
全長3公里，闊30米，雙向6車道.
經過嘅道路
呢度啲路嘅順序係從南去到北嚟排嘅，其中加粗咗嘅字係主幹道：
廣州圖書館
舊館位於越秀區中山四路42號，喺1982年1月2號開館，2013年4月1號停用. 而家喺珠江新城嘅新館係喺2012年12月初步開放，2013年6月全面開放.
歷史
1927年，廣州市長林雲陔為咗紀念孫中山，同埋促進文化事業，提議舉辦市立中山圖書館. 經過市行政會議決定規劃籌辦. 同年，派出募捐專員去美國、古巴、加拿大、墨西哥，得到華僑踴躍捐贈. 1928年，成立廣州市立中山圖書館籌建委員為，林雲陔、杜定友等十六個人就作為委員. 1929年，市立中山圖書館喺文德路原來廣府學宮嘅位置破圖動工. 1933年10月15號，市立中山圖書館落成開幕，伍智梅任第一任館長. 1934年，省圖書館被撤銷，其藏書33500冊由市館接收. 1938年，廣州淪陷，市立中山圖書館停辦.
參攷
類:天河區
類:廣州科學城
正太
正太係ACG術語，同蘿莉相對，指比較可愛嘅細路仔（男）.
藤本主税
藤本主税（）係日本足球員，司職中場，曾經喺2001年爲日本足球代表隊出場2次.
容天佑
佢喺貴州出世，細個就移居香港，專長跆拳道（黑帶四段）、截拳道、功夫、唱歌同演戲. 佢喺2011年參加《功夫新星》喺香港區做打仔，攞得個第三 ，其後簽約TVB. 2014年中六畢業無耐就考入佢喺TVB第二十七期藝員訓練班，畢業. 2015年首播嘅劇集《拆局專家》雖然只有尾三集嘅戲份，但就係非常重要嘅配角，劇中飾演錢嘉樂失散多年嘅仔. 2019年，佢喺新劇《解決師》飾演學生阿澤，同王浩信同唐詩詠有唔少同場戲.
野村真悠華
野村真悠華 ，係日本嘅一個女藝人同埋配音員.
江漢區
江漢區係中國湖北武漢一個區，總面積33平方公里，人口65萬.
平川元樹
平川元樹（）係日本足球員，打前鋒位置，效力盛岡仙鶴.
自作多情
《自作多情》可以係指：
礄口區
礄口區係中國湖北武漢一個區，總面積42平方公里，人口56萬.
岸和田
岸和田係日本大阪府一個特例市，人口20萬.
凱風網
凱風網係一個喺2006年7月建立嘅反對法輪功嘅民間網站，入邊主要內容係揭露法輪功嘅「邪教」本質.
凱風網話佢地哋係個民間專業網站，不過，有證據顯示呢個網站係同中國政府有關：
德國殖民地
德意志帝國殖民地由荷亨佐倫王朝嘅德意志帝國喺19世紀後期建立. 德國統一之前，一啲德意志政權都曾經短暫建立過殖民地.
歷史
16世紀，奧格斯堡嘅銀行世家安東·韋爾瑟（Anton Welser）同埋巴爾托洛梅斯·韋爾瑟（Bartholomeus Welser）（韋爾瑟家族）就嘗試喺今日委內瑞拉嘅地方建立殖民地. 1528至1556年，德意志人喺委內瑞拉領土有一啲特權（睇德意志開拓美洲）. 1685年10月5號，布蘭登堡（後成為普魯士王國）得到而家毛里塔尼亞海岸上嘅阿爾金島（Arguin Island），重喺1701年成為普魯士嘅殖民地，但係喺1721年3月7號俾法國搶咗.
17世紀，一啲德意志邦國都短暫擁有過殖民地. 布蘭登堡嘅布蘭登堡-非洲公司 (Branderburgisch-Africanische Kompagnie) 得到阿爾金島、普魯士黃金海岸（後來併入荷蘭黃金海岸，喺而家迦納）同埋聖湯瑪斯島（Saint Thomas；今屬美屬處女群島）. 波羅的海德意志人領導嘅庫爾蘭（Courland）公國亦都喺多巴哥島同聖安德魯島（今日甘比亞詹姆斯島）建立殖民地. 然而，所有德意志邦國都未能同西歐嘅海洋強國競爭. 同樣地，哈布斯堡王朝當時統治神聖羅馬帝國嘅奧地利省份——只有佢喺南尼德蘭經營嘅Ostender-Kompanie 喺印度短暫擁有科羅曼德爾海岸（Coromandel Coast）同安達曼-尼科巴群島（1719-1732年），後來因法國反對而放棄領地.
19世紀末，好多德國人都認為，爭取殖民地可以顯示國力，又夢想建立公海艦隊——呢個夢最終願望成真，並令英國感到受威脅.
由於德國太遲加入爭取殖民地嘅行列，佢面對嘅世界，大部分地區都已經俾其他歐洲強國瓜分；喺一啲地區，甚至已經開始去殖民化，例如美洲諸國. 美國革命、法國大革命同拿破崙戰爭都加速美洲國家獨立.
1904年，德屬西南非洲（今日納米比亞）嘅赫雷羅人（Herero）起義，俾德軍打敗. 德軍其後發動種族滅絕，殺咗幾萬名當地嘅赫雷羅人同納馬人（Nama；舊稱Namaqua）.
一戰期間（1914-1918年），同盟國解散德國嘅殖民帝國，並重新分配領土，依據包括戰後簽署嘅凡爾賽條約.
德國殖民地
德國正式擁有過主權嘅地方包括（斜體係德文名）：
德國亦都喺中國擁有土地利益：
鼓藻科
攷
類:雙星藻目
塚本明正
（）係日本足球員，司職後衞，效力過大阪櫻花，鳥棲砂岩，及佐川急便大阪.
蒙娜麗莎小鷄鷄
《蒙娜麗莎小鷄鷄》係香港一首兒歌，由彭健新作曲同主唱，向雪懷作詞. 首歌推出嘅時候，正係電子寵物大熱之時.
粵劇劇團一覽
粵劇劇團一覽
野村真弓
野村真弓 ，係日本嘅一個女藝人同埋配音員.
青山區
青山區可以係：
米蘭花
米蘭花（；學名：Aglaia odorata），簡稱米蘭（），喺香港叫米仔蘭（），係楝科米仔蘭屬嘅常綠喬木或灌木，喺中國嘅福建、廣東、廣西、雲南等省，東南亞同臺灣（尤其係低海拔嘅森林入面）、南亞地區可以搵到. 佢係一樖成日見到嘅芬芳類觀賞植物.
適應環境
植株啱喺暖而濕，有腐殖質泥嘅位生，但唔凍.
用途
佢可以用嚟綠籬植物、庭院植物同盆景；花可以畀人睇.
連出去
類:米仔蘭屬 類:四季常綠植物 類:喬木 類:灌木 類:香花樹種 類:花卉 類:綠籬植物
青山區 (武漢)
青山區係中國湖北武漢一個區，總面積90平方公里，人口46萬.
江東區
江東區（）可以係：
樓主
樓主係網絡用語，最初喺中國大陸嘅討論區，指一個貼嘅發起人. 因為發帖人發嘅嗰篇喺最頂，有其他人回覆嘅話就會變成好似一層一層樓噉樣，所以將最頂嗰個發帖人叫做樓主. 有時會用LZ代替，即係樓主漢語拼音「Lou Zhu」嘅簡寫.
單孔目
單孔目（Monotremata）（希臘文： monos 係 單一，trema  係 窿）係哺乳動物中原獸亞綱嘅唯一一個目. 分兩科，三屬，五種，只分佈喺澳洲地區，主要喺澳洲東部同塔斯曼尼亞生活. 史上存在過另外兩個科，但都絕咗種.
現存嘅單孔目動物有以下兩科，佢哋都係澳洲嘅象徵動物之一：
特徵
單孔目動物同其他哺乳動物一樣都係恆溫動物. 早期嘅研究指出單孔目動物喺控制體溫上並未完全發展，但最近嘅研究就指佢哋喺唔同嘅環境下仍然可以維持體溫. 咁係因為單孔目動物會維持一個比其他哺乳動物低嘅體溫（大概32℃），而一般作為研究對象嘅澳洲針鼴只會喺活躍時先維持正常嘅體溫. 因此，動物學家憑住呢個特徵而推斷出單孔目動物嘅進化史. 佢哋應該係喺三疊紀期間由其他嘅哺乳動物度分支出嚟. 佢哋係現存哺乳動物當中最原始嘅一群.
野村道子
野村道子 ，係日本嘅一個女藝人同埋配音員.
單孔目
特徵
鴨嘴獸單孔目動物嘅最大特徵，正如個名所講，係佢哋冇分開嘅尿道、肛門同產道，而係由統一嘅泄殖腔代替. 呢個結構可以喺爬蟲類度搵到.
單孔目動物同爬蟲類，雀鳥一樣，係單靠生蛋嚟繁殖下一代嘅動物. 佢哋會將蛋保存喺亞媽嘅育兒袋裏面，由亞媽提供養份同用佢嘅體溫孵化出嚟. 但孵咗出嚟嘅幼獸同其他哺乳動物一樣，由母乳喂大. 由於冇明顯嘅乳頭，幼獸會自己搵阿媽嘅乳腺（結構同汗腺差唔多）吸食乳汁. 一般嘅單孔目動物都好長命，所以生殖率相應較低，而餵幼獸嘅時間就較長.
身體表面上由毛髮所包圍，成年嘅單孔目動物冇牙，從化石同而家嘅鴨嘴獸都係有「磨楔式」嘅咀. 同其他哺乳動物唔同嘅地方，係佢嘅下顎係由單塊齒骨構成，而將聲音傳至內耳嘅細小骨頭則喺下顎之上. 中耳骨由三組骨組成，耳孔喺下顎嘅底部，無外耳. 係佢哋嘅肩胛骨中，有其他哺乳動物冇嘅間鎖骨. 腳部嘅運動則似爬蟲類咁係喺身體兩旁，而唔係身體下方. 腳跟部位有刺，鴨嘴獸公會喺呢啲刺分泌毒素，稱為毒距，而喺澳洲針鼴度就已經冇晒效用.
分類
現時單孔目物種都係棲息喺澳洲同新幾內亞等地區，喺新南威爾斯就曾發現過大約1億1千萬年前嘅下顎化石碎片. 呢啲碎片係現時發現最古舊嘅化石，係屬於一種已絕種嘅 Steropodon galmani，而 Kollikodon、Teinolophos 同 Obdurodon 嘅化石亦相繼俾人發現. 喺1991年，有人喺阿根廷南部發現到一塊大約6千萬年嘅鴨嘴獸牙齒.
射庭康太朗
射庭康太朗（）係日本足球員，打守門員位置，效力盛岡仙鶴.
赤壁 (電影)
《赤壁》（The Battle of Red Cliff ）係吳宇森執導、2008年上影嘅唐人電影，內容係中國古典小說《三國演義》嘅一段赤壁之戰.
江東區 (寧波)
江東區（gong1 dung1 keoi1；寧波話：kaon平 ton平 chiu平）係中華人民共和國浙江省寧波市嘅區. 面積33.66km²，人口26.57萬（2010年）. 郵編315040. 區府駐彩虹北路58號.
史
江東地方古代係鄮縣轄地，後來鄮縣改名做鄞縣. 因為呢度位於三江口以東，所以嗌做江東. 近代寧波開埠之後，呢度嘅江東鎮發展成寧波嘅工業重鎮. 1951年5月從鄞縣分出部分成立江東區，區名出自原先嘅江東鎮. 2004年，全區29條行政村全部改爲居委會，係寧波第一個無行政村嘅市轄區.
政區
江東區轄8條街道，夾埋有77個社區.
見崎充洋
（）係日本足球員，司職中場，效力過大阪櫻花.
東西湖區
東西湖區係中國湖北武漢一個市轄區，總面積495平方公里，人口31萬.
Actinodontum
Actinodontum 係車軸藻門鼓藻科嘅一個屬.
漢南區
漢南區係中國湖北武漢一個市轄區，總面積287平方公里，人口11萬.
交通督導員
交通督導員（Traffic warden）係一種負責管理交通嘅公務員，由警察部門管理，但係唔屬於警察，通常都係負責違例泊車抄牌嘅工作. 呢個職位起源自英國，而愛爾蘭同香港一樣有.
喺香港，由於佢哋嘅制服係啡黃色，睇落似咖啡或者黃腳鱲，所以畀人叫做咖啡仔、咖啡妹或黃腳鱲.
帖子
帖子 係指網絡論壇入邊嘅話題（或叫文章），對應嘅英文字係「post」或者「topic」.
黃腳鱲
黃腳鱲（學名：Acanthopagrus latus），又寫做黃腳𩶘，書面語叫黃鰭棘鯛，係種食用魚，生物分類屬輻鰭魚綱鱸形目鯛科棘鯛屬.
明石
明石（あかし）係日本兵庫縣一個特例市，人口29萬.
平頦海蛇
平頦海蛇（Lapemis curtus）係海蛇嘅一種.
分布
熱帶海洋
睇埋
[[Category:蛇]]
雷人
雷人係2008年中國大陸出現嘅網絡用語，可以係指有啲人或者事好令人意外同震驚，唔小心就嚇親死，好似晴天霹靂噉有好強嘅效果. 形容人時，唔一定係因為佢個樣生得難睇，比如話，有啲明星有時化妝化得好鬼嚇人，都會話：「好雷人啊」.
野中藍
野中藍 （，）係日本嘅一個女藝人同埋配音員.
凌雲寺
起
座寺約莫喺明宣德年間（1426年到 1435年）起嘅，或明朝永樂三年（1405年）.
申翼熙
申翼熙（신익희，），號海公·海候，字如耉，中國名王邦平、王海公、王邦牛，係韓國嘅獨立運動家、敎育家、政治家、言論人. 大韓民國第2代國會議長，國民大學創辦人.
蔡甸區
蔡甸區係中國湖北武漢一個市轄區，總面積1094平方公里，人口47萬.
斬眼
斬眼係眼皮開合嘅動作，促進眼水分泌，將結膜同角膜之間嘅異物沖走.
睇埋
[[Category:眼]]
大垣勇樹
大垣勇樹（）係日本足球員，打前鋒位置，效力盛岡仙鶴.
長吻海蛇
長吻海蛇(Pelamis platurus)，又叫黃環海蛇，係海蛇嘅一種，分布喺熱帶海洋嘅蛇種.
分布
印度洋﹑太平洋﹑日本﹑韓國南中國海(包括台灣﹑香港)，同澳洲. 喺俄羅斯曾發現死咗嘅樣本. 北美洲嘅墨西哥等地，南美洲嘅秘魯等地都有.
輻射鼓藻屬
（學名：Actinotaenium）係車軸藻門鼓藻科嘅一個屬.
廣山望
廣山望（）係日本足球員，司職中場，曾經喺2001年爲日本足球代表隊出場2次.
能登有沙
能登有沙，係日本嘅一個女藝人同埋配音員.
音名
一個（pitch class）係指音階上面某一個音嘅名，又或者可以理解做感知上同音嘅所有音高嘅名；而當中每對相鄰嘅音都係相距一個八度咁遠，喺廿一世紀初主要係用英文字母 A 至 G 來做音名，而每一對相鄰而且同音名嘅音符之間嘅距離係一個八度咁遠 ，基本音名可以再加升號或者降號等等嘅變音符號，構成另一個音名.
舉個例說明，中 C（middle C，即係電子音樂講嘅所謂 C4）係最出名嘅音高之一，亦係啲人學鋼琴嗰陣通常第一吓會彈嘅聲，標準頻率係 261.626 Hz 左右；佢對上高啲音嗰個 C 音係所謂嘅高 C（電子音樂叫 C5），C4 同 C5 音名上相同，係兩個相鄰嘅 C 音，之間相距一個八度，即係話 C5 喺頻率上係 C4 嘅兩倍.
喺西洋音樂度，每個音嘅高低係一定有，而且有一個名畀佢. 亦都有用圖來表示音高.
特定音高
音樂人講音名，要指明其實係邊個音高嗰陣，可以有幾種方法表達，例如： 另外亦都有其他可能，例如：
升同降半音
喺十二平均律，譬如 C# 同 D♭ 會係同一個音，只係唔同名，但係喺歷史上並唔係必然. 喺發明平均律之前，C# 同 D♭ 係兩個唔同頻率嘅音.
Ugly Beauty
《Ugly Beauty》係臺灣歌手蔡依林嘅第14張錄音室專輯，2018年12月26號響索尼音樂同凌時差音樂發行. 而且由音樂人剃刀蔣、陳星翰、蔡依林、陳君豪同Øzi一齊監製，包括咗吳青峰、阿信、宋念宇、Karencici同埋劉偉德等多個音樂人合作.
截至2021年10月3號，呢張唱片響中國大陸銷量超過70萬張，仲成為港台女歌手數碼唱片銷量第1名 、港台女歌手第1名 同埋金曲獎八項大獎入圍嘅紀錄 ；而且佢之後亦都憑住呢張專輯入面嘅單曲《玫瑰少年》得到年度歌曲獎.
2019年12月30號，蔡依林響臺北市舉辦「Ugly Beauty世界巡迴演唱會」第5輪巡演 ，2023年1月8號響臺灣臺北市結束.
人員
曲目 #1
曲目 #2
曲目 #3
曲目 #4
曲目 #5
曲目 #6
曲目 #7
曲目 #8
曲目 #9
曲目 #10
曲目 #11
蔡依林－音樂總監
何宇勝－製作統籌
葛大為－歌詞統籌
陳星翰－母帶後期處理製作人
Luca Pretolesi－母帶後期處理工程師
Scott Banks－母帶後期處理助理工程師
Andy Lin－母帶後期處理助理工程師
Studio DMI－母帶後期處理工作室
白金錄音室－專輯錄音室
強力錄音室－專輯錄音室
江夏區
江夏區係中國湖北武漢一個市轄區，總面積2009平方公里，人口68萬.
加古川
加古川係日本兵庫縣一個特例市，人口27萬.
眼皮
眼皮係眼球前面上下兩塊皮，有保護眼嘅作用，邊位有眼泣毛.
[[Category:眼]]
黃陂區
黃陂區係中國湖北武漢一個市轄區，總面積2261平方公里，人口111萬.
月經post
月經post 係網絡論壇用語，係指喺一個論壇入邊，已經有人發過，但係每隔一段時間又會重復出現嘅主題，經常出現喺流量大嘅討論區.
新洲區
新洲區係中國湖北武漢一個市轄區，總面積1410平方公里，人口85萬.
似竹鼓藻屬
似竹鼓藻屬（學名：Bambusina）係鼓藻科下面一屬.
類:鼓藻科
能登麻美子
能登麻美子（，）係日本嘅一個女藝人同埋配音員.
江東 (搞清楚)
江東（gong1 dung1）係中華文化圈常用地名，好多時意思係「河川東岸」或者「流域東部」. 有呢啲：
此外呢三個國家各有一處江東區.
大嶽真人
（）係日本足球員，司職後衞，效力過大阪櫻花.
枇杷
枇杷（），生菓一種，樹一種. 菓又叫琵琶果（），雲浮嗰邊嗌蘆橘（）. 生物而言，佢歸入薔薇科枇杷屬，係常綠喬木，拉丁學名Eriobotrya japonica. 喺中國東南邊地區先至可以搵到佢.
英文叫loquat，蘆橘嘅對譯.
藥用
枇杷葉重係一種中藥，佢有清熱，降氣同化痰的功用. 不過枇杷同佢其它有關嘅植物一樣，佢啲核同新葉都有小小毒性響度，如估生食嘅話，佢識放尐氰化物出嚟，但佢啲味比較苦，所以一般嚟講，唔會食死人.
出面網頁
類:枇杷屬 類:四季常綠植物 類:喬木
類:藥用植物
奧爾良
奧爾良（法文：Orléans）係法國中北部城市，亦都係中部大區同盧瓦雷省嘅首府，人口275 000.
扯皮條
扯皮條，又叫馬伕，係管妓女生意嘅中間人，幫妓女搵客，從中抽佣.
武漢東湖新技術產業開發區
武漢東湖新技術產業開發區係中國湖北武漢一個經濟開發區，總面積518平方公里，人口40萬.
寶塚
寶塚係日本兵庫縣一個特例市，人口23萬.
堀研太
堀研太（）係日本足球員，打中場位置，效力秋田藍閃電.
田中真弓
田中真弓 （，）係日本嘅一個女藝人同埋配音員.
CD-ROM (網絡用語)
喺網上，CD-ROM（意思係Copy Download - Read Only Member）係喺香港網上論壇用來指嗰啲喺論壇入邊淨係睇帖而唔回帖嘅人，因為個詞源CD-ROM（唯讀光碟，Compact Disc read-only memory）淨係讀到，唔寫得嘅. 同台灣嘅網絡用語「潛水」一樣用法.
武漢經濟技術開發區
武漢經濟技術開發區係中國湖北武漢一個經濟開發區，總面積490平方公里，人口40萬.
伊利沙伯舒麥加
伊利沙伯舒麥加（Elisabeth Schumacher；閨姓荷亨尼姆沙，Hohenemser； ）係二戰期間德國抵抗運動「紅色樂團」（Rote Kapelle）嘅成員.
生平
伊利沙伯荷亨尼姆沙1904年喺達姆施塔特出世. 佢阿爸傅列茨荷亨尼姆沙（Fritz Hohenemser）出自法蘭克福一個猶太銀行家家族嘅工程師，佢阿媽就出自邁寧恩嘅一個德國家族. 傅列茨荷亨尼姆沙喺1914年戰死沙場之後 ，伊利沙伯就搬徂去邁寧恩同佢阿媽一齊住. 之後伊利沙伯先後喺邁因河畔奧芬巴赫同柏林求學，之後喺柏林嘅國家工業安全辦公室做畫師. 1935年《紐倫堡法案》通過徂之後，由於伊利沙伯嘅阿爸係猶太人，伊麗莎白無得再打長工.
1934年，伊利沙伯荷亨尼姆沙同信奉共產主義嘅雕塑家古亞特舒麥加（Kurt Schumacher）結婚，之後好快結識徂一班志同道合嘅異議人士. 爾批人就係後來被納粹蓋世太保叫做「紅色樂團」嘅抵抗運動人士. 伊利沙伯嘅任務主要係派發反對納粹當局嘅傳單. 1939年，舒麥加夫婦曾經為一個被納粹當局追捕嘅人魯迪伯提爾（Rudy Bergtel）提供庇護. 1942年德軍入侵蘇聯之後，舒麥加夫婦又為蘇聯派來支援嘅情報員歐伯許斯勒（Albert Hößler）提供秘密食宿.
喺1942年嘅一次行動中，由於無線電被納粹當局截獲，「紅色樂團」大部份成員遭到逮捕. 伊利沙伯本人喺1942年9月12號同佢老公一齊被秘密警察逮捕，12月19號被軍事法庭判處死刑，12月22號遇害.
參考
類:德國人
鳥取市
鳥取係日本鳥取縣縣治，亦係個特例市，人口19萬.
熱力學第二定律
呢個定律係由兩個人提出，都係19世紀嘅人：德國科學家克勞修斯（Rudolph Clausius）同法國科學家開爾文（Lord Kelvin）.
克勞修斯解釋
熱量係唔可能由低溫狀態傳到高溫狀態，而唔引嚟其他變化. 即係話，熱係唔能夠自發性咁由冷慢慢轉熱. 任何物體響高溫過後，除非係正響度受緊熱，否則都會逐漸冷卻.
開爾文解釋
唔可能由單一種熱來源吸取熱量，並且完全化做有用能量，而唔產生其他影響.
開爾文呢一套重可以解釋為：永動機係唔可能有.
「永動機」係響冇外界影響底下，就自發性咁有能量推郁嘅機械. 因為熱嘅本質，係粒子運動時所產生嘅能量，如果冇外來能源加入產生能量，粒子最終都會慢慢停頓落嚟，熱能就再產生唔到.
睇埋
Thermodynamik
酷派天空
酷派天空，全名馬鞍山酷派天空網絡科技有限公司，係中國大陸一間經營網上遊戲嘅公司，2006年成立.
鼓藻屬
攷
類:鼓藻科
林志玲
林志玲（Lin Chi-ling；）係台灣模特兒、商品代言人同埋電視節目主持人，吳宇森電影赤壁嘅女主角.
林志玲嘅父母原本係台南人 ，因為北上經商，定居台北市，先後生咗林志鴻同埋林志玲. 林志玲留學加拿大多倫多嘅多倫多大學讀西方美術史同埋經濟學雙學位. 返台灣之後，2001年喺華岡藝校教跳舞. 傳說響2002年，香港嘅唐安麒美容集團搵林志玲拍攝電視廣告，因此林志玲就咁走紅咗.
林志玲識講少少粵語，不過最流利都係國語，句子尾成日有個「噯」字.
2019年11月17號，林志玲同日本組合EXILE成員Akira喺台南結婚.
2020年8月13日，林志玲同埋伍佰共同拍攝Uber Eats嘅台灣版廣告.
波戶康廣
波戶康廣（）係日本足球員，司職後衞，曾經喺2001～2002年間爲日本足球代表隊出場15次.
野澤雅子
野澤雅子 （，）係日本嘅一個女藝人同埋配音員.
松江市
松江係日本島根縣縣治，亦係個特例市，人口19萬.
武漢化學工業區
武漢化學工業區係中國湖北武漢一個經濟開發區，總面積72平方公里.
佐藤康之
（）係日本足球員，司職後衞，效力過廣島三箭，及大分三神.
放熱過程
放熱過程（exothermic process，「exo-」係「向外」噉解）喺熱力學上係指一個會釋放能量嘅過程.
黃仲賢
黃仲賢（Wong Chung Yin），係香港嘅錄音室結他手，係黃家駒嘅結他學生，多次喺Beyond樂隊嘅演唱會上幫手彈結他部份，而家擔任黃貫中汗樂隊嘅結他手. 黃仲賢參加過嘅樂隊重有「Mid-Night Party」同「遙多」.
佢重有另一個身份，係伯樂音樂學院流行音樂演奏系嘅流行結他導師.
熱力學第一定律
熱力學第一定律，又叫做能量不滅定律，亦即係能量守恆定律，係熱力學第一條定律，指出熱只會由一種形式轉化成另一種模式，但就唔會消失.
每個系統都有內能（U），只能夠通過功（W）同熱（Q），以能量嘅形式轉變過嚟，即係：
參見
Thermodynamik
坪井清志郎
坪井清志郎（）係日本足球員，打前鋒位置，效力秋田藍閃電.
吸熱過程
吸熱過程（endothermic process）喺熱力學上係指一個會由周圍環境吸熱嘅過程.
武漢臨空港經濟技術開發區
武漢臨空港經濟技術開發區，原名武漢吳家山經濟技術開發區，係中國湖北武漢一個經濟開發區，總面積40平方公里.
貫井柚佳
貫井柚佳 ，係日本嘅一個女藝人同埋配音員.
四大名鎮
四大名鎮係指明清時，江西景德鎮、河南朱仙鎮、湖北漢口鎮同埋廣東佛山鎮. 呢四個鎮都各有名產，亦聚集唔少人定居.
景德鎮，以青花瓷器聞名世界，號稱瓷都. 朱仙鎮，響較北地方，水陸交通同商貿重地. 以木版年畫聞名. 漢口鎮，水陸交通樞紐，商賈雲集，有「楚中第一繁盛，九省通衢」美譽. 而佛山鎮係南方手工業重鎮，鐵器陶瓷都出名.
蘇軾
蘇軾（），字子瞻，號東坡居士，北宋大文豪，眉州眉山（今四川眉山縣）人.
佢家底唔錯，阿爸係蘇洵，細佬係蘇轍，合稱「三蘇」.
蘇軾曾經做過禮部尚書（相當於而家嘅教育部長），曾經反對王安石嘅變法. 所以佢走到地方任職地方官. 佢喺中央仕途好坎坷，但喺地方政就唔錯，口碑好好，例如佢喺杭州起咗西湖同蘇堤，解決咗當地嘅水利.
佢嘅詩、詞、文、書畫又得，係中國文學、藝術史上罕見嘅高手.
南宋時，蘇軾被追加謚號做「文忠」.
黃石港區
黃石港區係中國湖北黃石市一個市轄區，總面積42平方公里，人口22萬.
西塞山區
西塞山區係中國湖北黃石市一個市轄區，總面積112平方公里，人口26萬.
角絲鼓藻屬
角絲鼓藻屬（學名：Desmidium）係鼓藻科下面一屬.
連出去
類:鼓藻科
Spinocosmarium
Spinocosmarium 係車軸藻門鼓藻科嘅一個屬.
吾爾開希
吾爾開希，全名吾爾開希·多萊特（），北京出世，係祖籍新疆伊寧嘅維吾爾族人，八九民運嘅學生領袖，北京師範大學學生，冇畢業，嚮1989年去咗外國. 最後去咗臺灣，結婚入籍做咗臺灣人.
駿龍酒店
駿龍酒店（英文：Grand Dragon Hotel；葡文：Hotel Grande Dragão）位於澳門氹仔，規格為四星級，設四〇六間客房；內有駿龍娛樂場（英文：Grand Dragon Casino）.
呤
類:賭場
沼倉愛美
沼倉愛美 ，係日本嘅一個女藝人同埋配音員.
三年零八個月 (搞清楚)
三年零八個月一般係指香港日治時期，亦可以指：
下陸區
下陸區係中國湖北黃石市一個市轄區，總面積75平方公里，人口13萬.
粵劇劇目表
粵劇劇目表（跟粵拼嘅次序嚟排列）
B C D F G H J K L M N P S T  W Z
Z
如用劉錫祥拼音，下面嘅名會響 Ch 之下
武田信玄
武田信玄（、大永元年十一月初三—元龜4年四月十二、拚音：、羅馬字：Takeda Shingen）係日本戰國時代甲斐國嘅大名. 佢阿爸係武田信虎，阿媽係大井信達嘅女大井之方. 佢細個嗰陣嘅名係太郎，元服之後改名為晴信，後來改名為信玄. 由於佢無論喺軍事或政治上都有出色嘅判斷，後世稱佢為甲斐之虎.
少年時期
佢係甲斐國出世，幼名太郎，當佢進行元服後，改名為晴信，不過佢嘅阿爸信虎唔重視佢，佢比較睇實信玄的細路武田信繁，激發佢對父親嘅不滿. 終於喺1541年佢終於同家老板垣信方同埋甘利虎泰推翻阿爸，信虎被迫出走到駿河國嘅今川家，佢要係嗰度過啲隱居嘅生活. 據講嘅理由係佢實行暴政，受唔到人民歡迎.
信濃攻略
喺將信虎趕出甲州後，後玄開始調整佢嘅軍事計劃，佢率先利用高遠賴繼，迫佢叛變，然後聯手將諏訪氏消滅，其後將附近嘅小勢力相繼消滅，不過喺面對猛將村上義清下，曾令信玄輸過兩次，令信玄損失不少大將，好在真田幸隆決意幫信玄之下，利用計仔奪得砥石城，取得優勢. 終於1553年迫到義清放棄葛尾城，以後要靠長尾景虎嘅力量反抗信玄.
川中島合戰
自從村上義清向長尾景虎（後來嘅上杉謙信）要求幫手，根據甲陽軍鑑記載，長尾（上杉）同武田軍在川中島交過五次手，當中以第四次川中島之戰最為出名，兩軍總大將喺呢場戰爭見過面，而且仲短兵相接，但自從上杉軍喺第五次川中島之戰後，由於要應付內亂，所以冇再入侵武田的領地.
信玄嘅晚年
信玄改攻上野國嘅箕輪城，之後守將長野業正曾六次打低信玄嘅軍隊. 不過1561年業正死咗，由佢個仔長野業盛繼承，1566年終於攻陷箕輪城. 其後信玄因應今川氏真嘅支援，到達駿府城，但係因為德川同北條聯軍軍力龐大，最終令信玄撤退. 冇耐，武田、今川同北條三國之間同盟瓦解，令到信玄有理由進攻駿府，先搞掂今川氏真後，再同時對北條進攻，軍隊曾經一度包圍小田原城，不過信玄取消包圍，喺三増峠大勝北條軍，不過佢察覺德川家康有意東征，喺攻略北條唔成後，加上喺北條氏康死後，決意與北條同盟，決定向西進攻，佢嘅目的係上洛，加上佢同足利義昭等勢力形成咗信長包圍網，而且義昭不斷催促下，決定派遣大量兵馬出征，1572年12月，喺三方原大敗德川軍，史稱三方原之戰，但係佢喺第二年因為病發嘅關係，軍部向西返回，最終佢喺信濃國伊那郡國館途中病死，死因係肺癆. 死後由勝賴繼承家督.
夏爾·戴高樂
夏爾·戴高樂（Charles de Gaulle，）係法國軍事家同政治人物，1958年至1969年做法國第五共和國第一任總統.
王有才
王有才（）係中國浙江人，嚮1989年六四事件曾經組織學生運動. 1998年搞咗個中國民主黨. 而家走咗去美國定居.
鐵山區
鐵山區係中國湖北黃石市一個市轄區，總面積29平方公里，人口6萬.
沼波輝枝
沼波輝枝 ，係日本嘅一個女藝人同埋配音員.
川中健太
川中健太（）係日本足球員，打中場位置，效力福島聯.
羅密歐與朱麗葉
《羅密歐與朱麗葉》（Romeo and Juliet）係莎士比亞所寫嘅一齣以愛情為主線嘅悲劇，喺1957年首演嘅百老匯音樂劇《夢斷城西》係由佢改編而成.
第一幕
第一場　維羅納嘅戶外地方　羅密歐屋企嘅下人同茱麗葉屋企嘅下人狹路相逢，重打起上嚟. 第二場　喺條街度　凱普萊嘅侄女係當時公認嘅靚女，將會參加凱普萊大宅嘅舞會，喺卞伏里奧慫恿之下，羅蜜歐決定要去結識個女仔. 第三場　茱麗葉屋企嘅一間房　凱普萊夫人話畀茱麗葉知，巴里斯將會參加個舞會，如果佢覺得合眼緣，可以畀佢哋結婚. 第四場　喺條街度　個舞會當晚，羅密歐、萬邱西奧同埋卞伏里奧搵機會混入凱普萊大宅，參加舞會. 第五場　茱麗葉屋企嘅一個大廳　喺個舞會度，羅密歐同茱麗葉一見鍾情.
第二幕
第一場　凱普萊大宅嘅果園圍牆外面嘅小徑　羅密歐爬牆潛入凱普萊大宅嘅果園. 第二場　凱普萊大宅果園　羅密歐私會茱麗葉，互相表白，重決定要第二日結婚. 第三場　勞倫斯嘅教堂休息室　羅密歐搵勞倫斯幫佢同茱麗葉證婚. 第四場　喺條街度　羅蜜歐委託奶媽將佢嘅結婚嘅計劃，話畀茱麗葉知. 第五場　凱普萊大宅嘅果園　奶媽幫羅密歐通風報信，叫茱麗葉去勞倫斯嘅休息室. 第六場　勞倫斯嘅教堂休息室　由勞倫斯證婚，羅密歐同茱麗葉結成夫婦.
第三幕
第一場　公眾地方　萬邱西奧同泰保爾決鬥時被殺，羅密歐為佢報仇殺死太保爾，結果親王下令放逐羅密歐. 第二場　凱普萊大宅嘅果園　奶媽答應茱麗葉嘅請求，帶羅密歐嚟同佢道別. 第三場　勞倫斯嘅教堂休息室　奶媽同勞倫斯一齊鼓勵羅密歐，要佢離開前搵茱麗葉道別. 第四場　凱普萊大宅　凱普萊答應巴里斯嘅提親，佢可以喺嚟緊嘅星期四同茱麗葉結婚. 第五場　凱普萊大宅嘅果園　羅密歐同茱麗葉道別.
第四幕
第一場　勞倫斯嘅教堂休息室　茱麗葉當然唔可以同巴里斯結婚，佢搵勞倫斯幫手，勞倫斯畀咗一樽假死藥佢，同埋答應叫約翰送信畀羅密歐，講畀羅密歐知佢哋嘅計劃. 第二場　凱普萊大宅　凱普萊命令茱麗葉必須喺星期四同巴里斯結婚. 第三場　茱麗葉嘅睡房　茱麗葉敷衍凱普萊夫人，佢第二日會去結婚，想早啲休息. 喺所有人走咗後，佢就飲咗樽假死藥. 第四場　凱普萊大宅　大宅嘅所有人忙住準備婚禮. 第五場　茱麗葉嘅睡房　茱麗葉嘅屋企人發現佢死咗，所有人都好傷心. 佢哋隨即將茱麗葉送去墳場下葬.
第五幕
第一場　曼切華嘅街頭　羅密歐嘅下人將茱麗葉嘅死訊帶到曼切華（Mantua），令佢傷心欲絕. 第二場　勞倫斯嘅教堂休息室　勞倫斯發覺約翰未將佢封信帶畀羅密歐，要喺茱麗葉醒番前趕去墳場. 第三場　凱普萊家族嘅教會墳場　羅密歐喺墳場遇到巴里斯，爭執起嚟，將佢殺咗之後，重服毒自殺. 茱麗葉嘅假死藥效力過咗，醒番後見到羅密歐嘅屍體，萬念俱灰，用羅密歐把匕首嚟自殺.
角色
羅密歐屋企
其他角色
1980年
日期：1980年7月31號至8月10號 地點：香港大會堂劇院 主辦：市政局、香港話劇團 導演：格蓮‧華霍（Glen Walford） 製作設計：雲蒂‧布烈治（Wendy Bridges） 燈光設計：陸柏利（Barry Noakes） 音樂總監：方錦源 編舞編排：黃淑珍 演員：蕭國強（飾演羅密歐）、羅冠蘭（飾演朱麗葉）、張悅鍾（飾演蒙太裘）、陳麗卿（飾演蒙太裘夫人）、利永鍚（飾演凱普萊）、李劍芝（飾演凱普萊夫人）、黃美蘭（飾演奶媽）、羅雲（飾演親王）、黃浩義（飾演萬邱西奧）、何文蔚（飾演巴里斯）
2004年
日期：2004年3月12號至13號 地點：香港演藝學院歌劇院 主辦：香港演藝學院 導演：蔣維國 翻譯：廖梅姬 編舞：高家霖 佈景設計：陳雅君 服裝設計：倫希文 燈光設計：張國永 音響設計：鄧志勇 作曲：許樂民 演員：鄭嘉俊、張狄鳴、郭兆龍、李趣慧、李冰蘭、彭雁玲、蘇迪輝、曾慕雪、王君傑、庾春鳳
大冶
大冶係中國湖北黃石市一個縣級市，總面積1566平方公里，人口92萬.
佐賀市
佐賀（さが）係日本佐賀縣縣治，亦係個特例市，人口23萬.
多米尼克
多米尼克國（The Commonwealth of Dominica）係中美洲加勒比海島國. 佢西北面係瓜德羅普，東南面係馬提尼克，最高峰海拔1447米.
礒田由和
（）係日本足球員，司職後衞，效力過NKK，及福岡黃蜂.
陽新
陽新係中國湖北黃石市一個縣，總面積2780平方公里，人口102萬.
角星鼓藻屬
角星鼓藻屬（學名：Staurastrum）係鼓藻科下面一屬.
連出去
類:鼓藻科
冰島虞美人
樣
植株高20～60厘米. 成樖嘢有剛毛同乳汁，葉個樣似蛋或披針噉，長3～8厘米，屬羽状淺裂、深裂或全裂，有2～4嚿裂片，全缘或再次羽状淺裂或深裂，細裂片好似個縮窄咗嘅蛋或披針或橢圓形噉、先端有時突尖、橘或圓；葉柄長5～12cm，最短得1厘米長. 花係單生品種，有長梗，未開花之前成日向下髧，開咗花之後成日向上飄；有兩嚿橢圓形嘅花萼，出面披粗毛. 花瓣有4嚿，雖然質地比較薄，但有光澤. 花色有5種，分別有紅、橙、黃、白、粉紅；每年3～8月開花. 果屬蒴果品種，好似個杯噉，熟咗之後識開裂，籽個樣似腎，雖然有好多粒，但粒粒夾埋先至得33厘克.
用途
佢可以攞嚟做同園林觀景植物，尤其啲花成日俾人睇，可以做花壇同地被.
冰島虞美人同罌粟、賽牡丹嘅區分
冰島虞美人同罌粟、賽牡丹經常俾人搞亂，因為花型相類似，但三者實情差好遠.
連出去
類:罌粟屬 類:草本植物 類:花卉
海底隧道
海底隧道係起喺海底連接海峽兩岸嘅隧道，係畀車、鐵路行嘅. 海底隧道大致可分為海底段、海岸段同引道三部分. 其中海底段係主要部分，佢埋喺海床底下，兩端同海岸連接，再經過引道，同地面路線接通. 通常海底隧道重要同時喺兩岸設置豎井，安裝通風、排水、供電等設備.
周恩來
周恩來（），字翔宇，江蘇淮安人，中國共產黨領袖，中國人民解放軍搞手，中華人民共和國第一任國務院總理.
愛略特·比茲
艾略特佩芝 （Elliot Page / Ellen Page；） 係加拿大男演員、跨性別男性，以2007年電影《Juno少女孕記》得2008獨立精神頒獎禮最佳女主角.
2014年2月，愛倫比芝出櫃，表示自己係同性戀身份.
封從德
封從德（）係中國四川人. 嚮1989年做過學生領袖. 讀過北京大學. 做過柴玲個老公，之後去咗法國，留學讀完波士頓大學博士學位，而家嚮美國.
粵劇編劇一覽
以下係粵劇編劇名家一覽，據粵拼首字母順序分類：
A
B
C
D
G
J
K
L
M
N
P
S
T
W
Z
七公主 (電視劇)
《七公主》（Battle Of The Seven Sisters）係香港無綫電視製作嘅時裝電視劇，喺2021年8月播出，由黃翠如、林夏薇、高海寧同江嘉敏領銜主演，並由陳瀅、鄺潔楹、劉佩玥、陳曉華、陸永、鄭子誠、徐榮、丁子朗、林韋辰同馬海倫聯合演出，監製陳維冠. 故仔主要圍繞七個同父異母嘅姊妹，接受死鬼阿爸留低嘅任務，先攞到佢留低嘅千萬遺產.
電視台本嚟排咗先播另一套劇《我家無難事》之後至播呢套劇，但因為香港劍擊運動員張家朗喺2020年東京奧運攞金牌，而呢套劇有些少劍擊元素，所以安排食住個勢調前播.
熱寂
（heat death），或者叫熱死亡，係根據熱力學第二定律（The second law of thermodynamics）作出、有關宇宙最終命運嘅猜想.
理論基礎
根據熱力學第二定律，一個封閉系統（closed system）當中嘅熵（entropy）永遠唔會跌，只有可能維持不變或者升. 呢條定律意味咗，搵個封閉系統，隨住時間過去，佢內部嘅粒子同能量頂櫳維持唔郁，而喺現實多數會慢慢走位，會漸漸趨向熱力學平衡（thermodynamic equilibrium）－熵數值最大化嘅狀態. 因為噉，宇宙嘅總熵會係噉升 ，而如果宇宙最後真係完全變成熱力學平衡，根據物理學家計算，宇宙最後會變成溫度分佈完全平均，而且溫度接近絕對零度（攝氏零下 273.15 度）嘅空間，唔會再有任何作功，更加唔會有生命－而呢個情況就係假想中嘅熱寂.
架步
語源
所謂「架步」，照字面解係「熟人用步法經過『架式』」嘅意思. 「架式」起源自反清復明嘅天地會. 作為幫會（秘密會社），平時會用暗語傾偈，聚會嘅地方更加需要保密，所以就擺設一啲符號嚟帶路. 赴會嘅人喺路途見到一啲嘢，譬如擺到三角形或者梅花形嘅石春陣，亦即係「架式」，就會知道應該點行. 佢哋更需要跟住幫會傳授嘅步法去行過石陣，如果唔係就會被拆穿係朝廷派來嘅奸細. 所以，架步就有秘密場所嘅意思.
喺香港，由於法例唔容許有色情場所，色情場所好多時都會有幫會非法去搞. 而色情場所為咗減少被警方衾檔嘅風險，都唔會明目張膽咁去搞，只係靠暗語等方式招待熟客，所以就叫做「黃色架步」. 由於而家唔係好多人明白「架步」嘅本意，所以一提起「架步」（有時更俗寫成「架部」），就會認為係色情場所.
王書君
王書君（），山東青島人，美籍戰史學家，畀美國司法部起訴渉嫌係中國共產黨喺美國嘅間諜.
香港虛擬銀行一覽
下面係香港虛擬銀行一覽 ：
核 (線性代數)
喺線性代數入邊，一個線性映射嘅核（kernel）或者叫零空間（null space 或 nullspace）係指個線性映射嘅定義域入邊，打咗去零嘅嗰個線性子空間.
王書君
生平
王書君早年喺青島文登路小學、青島第二中學讀書，之後考入山東大學歷史系. 1982年畢業後曾經喺青島市社會科學院任職. 1987年被聘為副研究員，1992年升任研究員. 1994年，他喺歷史學家唐德剛嘅引薦下去咗美國哥倫比亞大學東亞研究所訪學，之後仲攞埋後加入美國國籍.
王書君長期從事戰爭史研究，先後出版過《二戰海空大戰紀實：太平洋海空戰》、《日美太平洋血戰記》、《二次大戰風雲錄》、《張學良世紀傳奇：口述實錄》、《太平洋大戰》三部曲等著作.
著作抄襲問題
不過《張學良世紀傳奇》一書出版後受到唔少頗多爭議. 呢本書引用咗王書君喺唐德剛果邊借到嘅11盤採訪張學良嘅錄音帶，出版時亦署名“訪錄者唐德剛”，呢本書嘅出版並未有得到唐德剛嘅正式授權（唐德剛後來根據錄音帶內容出版咗《張學良口述歷史》）. 哈爾濱作家張永濱則表呢本書部分內容抄襲咗佢所著嘅《張學良寫真》、《百年少帥張學良傳》. 佢因而起訴咗王書君同出版嘅山東友誼出版社，最終北京市第二中級人民法院喺2005年判決王書君敗訴，要求佢賠禮道歉並賠償張永濱嘅經濟損失. 此外，仲有多位研究張學良嘅專家指出咗嗰本書其他內容嘅錯誤.
渉嫌擔任中共間諜被美國政府起訴
2022年3月，王書君因為涉嫌為中國政府充當代理人，違反美國法例，被美國司法部起訴. 司法部披露其材料指出，佢至少喺2015年開始，就喺中國國家安全部嘅指使下收集一啲海外異見人士、香港民主活動人士嘅信息並彙報俾國安部 ，其中被套料人士中包括香港民主黨前主席何俊仁. 事件引起一定討論，其中王丹喺自由亞洲電台評論事件，指事件證明中共始終把海外民主運動當做嚴重嘅政治威脅，並一直千方百計進行破壞. 時事評論員馮睎乾就分析，指王書君喺2019年4月搜集到一啲香港民主派人士嘅名字同聯絡方法，而呢啲人之後先後被中共拘捕，由此證明王書君也有份向國安部提供呢啲香港人嘅情報. 馮睎乾又話，如果何俊仁當初有上維基百科就知道呢個人唔可信，就唔會搞成咁.
城市當代舞蹈團
城市當代舞蹈團（City Contemporary Dance Company，簡稱CCDC）喺1979年成立，首個作品係喺香港藝術中心上演嘅《尺足》，觀眾剩係得五十人. 經過廿幾年嘅經營，舞團已經發展成為香港最大型嘅專業現代舞團，重多次代表香港作國際性嘅巡迴演出，譽為「香港最好嘅文化大使」. 舞團而家係香港特別行政區政府資助嘅九大藝團其中一個，每年觀眾同學員有成十萬人次.
城市當代舞蹈團現任藝術總監係伍宇烈，創作主力包括黎海寧、邢亮同埋梅卓燕等等，重經常同香港同埋國際嘅編舞家或者其他界別藝術家合作. 同時設有CCDC舞蹈中心提供舞蹈課程同埋外展節目，支持香港嘅舞蹈發展.
CCDC舞蹈中心
CCDC舞蹈中心 以前係城市當代舞蹈團嘅教育及外展部，喺2004年成立，業務範圍係舞蹈教育、外展計劃、社區表演及藝術推廣. 中心重新裝修舞團喺黃大仙，由舞團前藝術總監曹誠淵借出嘅四層大廈團址，重將其中一個排練室改建成賽馬會舞蹈小劇場.
CCDC 舞蹈中心喺 2005年攞到香港舞蹈聯盟頒發嘅「香港舞蹈年獎」，表揚佢哋對香港舞蹈教育、推廣同埋支持.
石渡旭
石渡旭（）係日本足球員，打後衞位置，效力福島聯.
交叉鼓藻屬
交叉鼓藻屬（學名：Staurodesmus）係鼓藻科下面一屬.
青環海蛇
青環海蛇（學名：Hydrophis cyanocinctus），又叫藍環海蛇，係蛇亞目海蛇科嘅一種有毒海蛇，目前未有人搵倒亞種.
特徵
青環海蛇個頭中型，眼好細，吻鱗闊大，鼻端短. 個身有黃色、綠色、橄欖色，身體側邊佈滿深色幼紋，背脊紋理闊啲，個肚有時有黑色嘅紋圍住. 頸有黑色嘅幼紋. 身長度大約 150 公分.
習性
沿岸生活，有時會沖上沙灘擱淺. 食魚類，蛇鰻為主. 食物中絕大多數為尖吻蛇鰻，有時會有其他品種（鬚蛇鰻、鱷形短體鰻），根據福建省平潭縣嘅漁民所講，佢哋主要食蛇鰻嘅幼體.
生育
青環海蛇係卵胎生嘅蛇，每次生 3-15 條蛇仔.
地理分佈
青環海蛇廣泛出沒喺印度洋海域，包括波斯灣、伊朗、巴基斯坦、印度、斯里蘭卡、孟加拉國、緬甸、泰國、馬來西亞、菲律賓群島、韓國、日本、所羅門群島、南中國海（包括海南島，香港）、東中國海（包括台灣）、中國山東及遼東沿岸、新畿內亞、澳洲等海域.
香港嘅狀況
青環海蛇係香港最大型嘅海蛇. 比較溫馴，唔會主動攻擊人，但喺1968年，喺大埔曾經有細路女響漁船上俾呢種海蛇咬死嘅記錄. 以前香港啲漁民成日捉嚟食. 但而家已經非常罕有.
用途
青環海蛇雖然係一種有神經毒嘅蛇，但佢嘅皮、肉、脂肪都食得，亦可入藥同餵家畜. 所以香港嘅漁民響冬天時亦會捉佢哋嚟賣，或者醃製做食物.
張灣區
張灣區係中國湖北十堰一個市轄區，總面積652平方公里，人口32萬.
茅箭區
茅箭區係中國湖北十堰一個市轄區，總面積540平方公里，人口23萬.
佛岡
佛岡喺中國廣東，家下係清遠市下一個縣，叫佛岡縣. 佛岡係大清時開嘅直隸廳，叫佛岡直隸廳.
地理
佛岡縣響廣東中部，響省城以北. 珠江三角洲邊緣，東西由東經113°17′28″去到113°47′42″，南北由北緯23°39′57″去到24°07′15″. 面積1302平方千米.
山
北便有觀音山、東北有獨凰山.
水
水頭汛河出自獨凰山，向北合埋高江水，去到燕嶺墟為燕嶺水. 向西北去到英德，夾埋羅紋水，流入翁江.
吉河水都係出自獨凰山，向西流，北便有神逕水注入，南便分開達溪同瀦為潭. 之後屈向南，右納黃沙河，出大廟峽入清遠.
黃華水出自東南便羊角山，亦都係向西南入清遠，合埋吉河水，下流係琶江.
政區
清遠市內，北便係英德市，西北便係清新縣，西便係清城區. 至於市外，佢南便係廣州市從化市、東便係韶關市新豐縣.
史
佛岡呢帶喺漢朝係屬南海郡中宿縣，隋朝同埋唐朝屬於清遠、英德.
大明時，佛岡係大埔坪地，分屬清遠、英德.
人口
全縣總人口31萬人.
電子詞典
電子詞典（Electronic dictionary，）係手提電子產品嘅一種. 佢可以收錄多種語言同發音，當做發聲嘅詞典用，亦都可以當遊戲機使用. 呢種商品喺1980年代嘅香港開始流行，譬如快譯通、好易通.
遠藤孝弘
（）係日本足球員，司職前鋒，效力過福岡黃蜂，及佐川急便東京.
丹江口
丹江口係中國湖北十堰一個縣級市，總面積3120平方公里，人口50萬.
散工
散工，又叫臨時工，係指唔係長做嘅工，同長工、合約工比，有比較大彈性同自由度，可以隨時做，做完一單或者一日就有糧出. 不過，散工基本上無員工福利，只會受勞工法例最基本嘅保障.
做散工又可以叫打散工或者炒散.
永井雄一郎
永井雄一郎（）係日本足球員，司職前鋒，曾經喺2003年爲日本足球代表隊出場4次，入咗1球.
鐵海棠
鐵海棠（；學名：Euphorbia milii）；第個名係虎刺梅（）、麒麟花（）、萬年刺（）；佢係大戟科大戟屬嘅落葉灌木，原產地喺非洲嘅熱帶雨林地區.
形態
呢種植物嘅莖同玫瑰、簕杜鵑一樣，都係有生刺出嚟，但係鐵海棠嘅刺比較多；佢嘅莖係啡色. 而葉就好似倒立嘅蛋形噉，長35mm，闊5——15mm，葉邊係全緣品種. 樹葉尖比較镼；而佢嘅花一般係淡玫瑰紅色，一次開2——4抽，花瓣係4嚿，而且佢嘅花期比較長，從春初一直開到深秋，但係春天嘅花比較靚.
用途
呢種植物一般用嚟做庭院同盆栽嘅觀景植物. 而佢嘅莖、葉、乳汁、根、花都可以做藥.
藥用價值
鐵海棠嘅莖、葉、乳汁、根、花可以用嚟做藥，佢有以下呢啲功效：
出面網頁
類:大戟屬 類:落葉植物 類:灌木 類:藥用植物 類:花卉 類:有毒植物
眾安銀行
眾安銀行亦係2020年香港政府現金發放計劃入面唯一有份參與嘅虛擬銀行.
日本捉鯨
日本人喺12世紀開始捉鯨魚 ，1890年期間日本將捉鯨魚工業化，同當時好多國家一樣有規模咁樣捉鯨魚. 史上日本人捉鯨魚遠超佢嘅水域.
出海捉鯨魚成為支持捉鯨同埋反對者嘅衝突點. 環保組織、科學家同埋一啲國家反對日本捕鯨，覺得所謂嘅科學研究係冇必要，實質上只係為咗做生意嘅商業捕鯨.
日本咁講：捉鯨係可持續嘅，同埋需要科學數據去管理鯨魚嘅數目，重話反對者純粹係基於文化上嘅唔同，同埋感性咁將鯨魚擬人化.
黃皮
黃皮（「皮」字有陽上變調，；學名：Clausena lansium）；第個名係油梅（）或油皮（）；喺英文入面重可以嗌成Chinese Wampi、Wampi或Punctate Wampee、Wampee ；佢既係芸香科黃皮屬嘅一樖常綠喬木，又係熱帶同亞熱帶地區嘅一種水果. 喺中國嘅福建、廣東、廣西、海南、貴州南邊、雲南同四川嘅金沙江河谷、重有臺灣等地區（尤其喺山坡、荒地同疏林入面），美洲、亞洲同澳洲等地都可以搵到佢. 模式種喺廣州鄉下嗰度攞嚟.
藥用
黃皮嘅樹皮同樹葉、果同埋啲核都可以入藥.
樹皮
味苦性溫，有水消腫同通尿道嘅功效.
葉
味苦、辛，性平，可以醫咳嗽痰喘、溫室發熱、瘧疾、流行性腦膜炎、黃腫、疴尿唔暢順、腹疼痛、風濕痹痛、熱毒疥癬、蛇蟲咬傷等. 而現代藥理研究就話佢有益智、保肝、降血糖、降血脂、抗氧化等作用. 而臨床醫學就話可以醫風濕骨痛、感冒、急性腸胃炎、俾狗咬嚫、木薯中毒嗰度.
果
味辛、甘、酸，性微溫，可以用嚟醫痰飲咳喘、胸膈滿痛、積食等.
鄖縣
鄖縣係中國湖北十堰一個縣，總面積3478平方公里，人口58萬.
四棘鼓藻屬
四棘鼓藻屬（學名：Arthrodesmus）係車軸藻門鼓藻科嘅一個屬.
赤溪
赤溪喺中國廣東，係台山嘅一個鎮，叫赤溪鎮. 佢大清時係直隸廳，叫赤溪直隸廳. 民國時係個縣，叫赤溪縣.
地理
赤溪響省城東南，係個半島來，東西南三面係海.
山
南便有曹沖山，西南便有銅鼓山.
水
銅鼓山下便有銅鼓海. 而海中門有黃茅、青洲、大金、小金等唔同島.
史
大清嗰陣，同治七年，析新寧縣赤溪、曹沖等地，置赤溪直隸廳 ，歸廣肇羅道.
陳柏寧
陳柏寧（，Mavis Chan，） ，藝名利君牙（），係香港演員及主持，而家係毛記電視嘅「偽員」（藝員） ，有四分一印度血統，側面樣同講嘢聲調都有少少似薛凱琪. 佢個藝名影射新聞主播利君雅.
簡歷
陳柏寧喺香港浸會大學傳理系學士畢業. 佢到100毛維園年宵攤位幫手俾老細林日曦睇中，正式簽約加入毛記電視 ，成為其中一位比較受歡迎嘅主播.
香港智障人士體育協會
香港智障人士體育協會，係一個香港以弱智人士做服務對象嘅運動組織，喺1978年成立. 佢哋係「國際智障人士體育聯盟」會員. 佢哋嘅泳隊同埋田徑隊喺國際有啲地位.
OpenKMT
OpenKMT係一個中國國民黨內嘅次級團體 ，主要成員包括李福軒，鄭照新等，標榜對國民黨嘅改革，以及世代銜接嘅議題.
佢哋曾經被指係「黑韓」組織，但李福軒否認.
我家無難事
《我家無難事》（The Kwoks And What）係香港無綫電視製作嘅時裝電視劇，喺2021年8月播出，由鮑起靜、馬德鐘、唐詩詠、楊明同王君馨領銜主演，並由車婉婉、徐榮、關禮傑同黃嘉樂聯合演出，監製王心慰.
另外，電視台本嚟排咗呢套劇8月播，之後播另一套劇《七公主》，但因為香港劍擊運動員張家朗喺2020年東京奧運攞金牌，而《七公主》有些少劍擊元素，所以安排食住個勢調前《七公主》播，呢套劇就順延到9月播.
建制派
建制派（Pro-establishment camp），又叫親北京陣營（Pro-Beijing camp）、親中派/親中陣營（Pro-China camp）、親共派（Pro-Communism Camp）、香港左派，係一個簡單分類法類別之中嘅香港政治派別，香港傳媒、學者同埋泛民主派成日用呢個標籤，泛指啲支持當權派政策嘅人，特別係思想同表態支持中共中央嘅政治人物、政治團體同媒體；喺意識形態上，建制派同泛民主派喺政治立場方面大多數係對立，但部分派別响某些經濟議題上意見同泛民主派一致. 相反，建制派內部雖然政治立場大致一樣，但係唔少建制派喺經濟議題上面嘅立場亦會同泛民主派對立；佢哋政見好近似大公報、文匯報、人民日報社論，通常佢哋有訂或者鍾意睇啲左派報紙.
建制派政黨有時又稱為保皇黨，因為有反對聲音指出建制人士投共，好似保護皇帝一樣.
建制派係一頂政治高帽、政治標籤噉，佢哋有嚟自不同背景嘅組織，涵蓋香港主流社會嘅工商界、大財團、工會同埋專業階層等等，但主要係指支持而家香港特別行政區政府嘅政治組織，為佢哋大部分政策保駕護航.
建制派喺2019年區議會選舉大敗，變成區議會嘅少數派，有支持泛民主派、香港本土派、自決派、修憲派嘅網民認為佢哋已經唔再配用「建制派」個名，呢種情況直到2021年公職條例修訂草案三讀通過、泛民主派大批區議員劈炮唔撈之後，先至有所改變.
政治派別
建制派包括多個香港政黨、政治組織同一啲獨立人士，依家香港立法會政黨主要包括民建聯、經民聯、工聯會、新民黨、自由黨等.
被指隱瞞或者虛報自己係獨立議員
有唔少本身屬於建制派嘅政治人物，喺在任區議員期間或者進行地區工作嗰陣，就喺區議會網站等唔同地方聲稱話自己係獨立或者唔會披露自己嘅政治聯繫（呢家嘢，泛民主派叫做假獨立）.
石堂圭太
石堂圭太（）係日本足球員，打後衞位置，效力福島聯.
建制派
被指隱瞞或者虛報自己係獨立議員
喺2008年立法會選舉期間，梁美芬向外界堅稱自己係獨立、不群不黨嘅專業人士. 但喺一次九龍西直選論壇上，就被民主派候選人揭發，佢獲得工聯會支持，仲有會長推薦. 而佢最終成功當選. 落敗咗，同屬建制派嘅田北辰，喺選舉後直指中聯辦幫梁美芬，梁美芬多數嘅選票都係來自工聯會支持，而之前話自己不群不黨嘅梁美芬，亦推翻自己之前嘅說法，承認自己同中聯辦好熟.
例如，喺2018年11月嘅九龍西立法會補選入面，建制派嘅代表陳凱欣聲稱自己「獨立身分參選」，佢亦堅稱無加入政黨 ，但係之後媒體就揭發佢借用西九新動力嘅地方做競選活動，畀記者嘅新聞稿又印有西九新動力嘅字眼，電郵仲有民建聯縮寫嘅字眼.
另外，喺第5屆香港區議會選舉前夕，被揭發無申報政黨聯繫嘅就包括陳偉強 、葉志偉、許德亮、黃建新、仇振輝、張永森、楊永杰同鄭利明等等（九社聯成員），被部分媒體形容佢哋係隱形建制派.
虛報學歷爭議
有部分親中陣營嘅成員，都涉及一啲學歷爭議，例如係葛珮帆、鄭琴淵同柯創盛，被外間（尤其係泛民主派）批評.
以流料攻擊泛民主派
有個別親中陣營人士，會用一啲謠言攻擊泛民主派，或者質疑泛民主派嘅政治主張. 其中比較有名嘅，有第3屆香港立法會香港島地方選區補選期間以十成按揭謠言攻擊陳四萬，親中陣營立法會議員梁美芬借用公民黨支持外傭居港權謠言攻擊泛民主派 ，以及一啲激進建制派散播英國阻礙香港民主自治制度謠言.
錯誤評論外國選舉制度
有啲親中陣營會發表對外國選舉制度嘅評論，但呢啲評論都唔係基於事實或者以偏概全嘅比較：
香港親中陣營同香港政府遭受報應嘅觀點
由2014年雨遮革命開始，香港社會兩極化，當有一啲親中陣營（建制派）同香港政府公務員（特別係香港警察）面對一啲不幸新聞嘅時候，有一啲非建制派聲音就會認為佢哋遭受報應，歡迎事件嘅發生.
暴力行徑爭議
親中派支持者，特別係嚟自激進派系嘅，都有暴力襲擊持唔同政見人士，甚至係記者嘅歷史. 英屬香港時期，工聯會就曾經發動六七暴動嘗試奪權，而主權移交後，有啲親中派支持者會喺示威活動期間民主派支持者，甚至係襲擊記者（特別係一啲立場同佢哋相左嘅）. 呢啲行為引起社會上一啲批評，但有時呢啲人就被指得到香港警察嘅保護，亦因為咁警察備受一啲批評.
泰國民主黨
民主黨（พรรคประชาธิปัตย์）係泰王國歷史最悠久嘅政黨. 佢響1946年成立，政治綱領趨向於維持君主立憲，倡導人民民主，實行自由經濟，同埋維護泰國中產階級嘅既得利益.
連出去
類:保守主義政黨
心連心
心連心可以係指：
美國警察
美國嘅警察系統，係美國聯邦嘅罪案司法體系入邊，三大主要分支組成之一，另外兩個係法院同懲教系統. 雖然每個分支組成都係各自獨立運作嘅，三個部分喺埋一齊，就會組成咗由對罪案疑犯嘅調查到罪行懲處嘅管理嘅鏈條.
警察係管治體系度執法部門嘅基本構成，喺美國入邊有就成17,985個警察部門，包括咗城市警察局、縣（郡）警辦公室、州警/高速路巡警，仲有聯邦嘅執法部門. 呢啲部門嘅執法作用係有：對疑似存在嘅罪行做調查，將調查結果轉介州或聯邦嘅檢控官，同喺司法工作展開前暫時扣留啲疑犯. 而各層級嘅執法部門都有職責，去遏制罪行，同防範啲罪行嘅成功實施. 其他啲職責，會包括服從同執行由法院發出嘅花令紙、手令或者其他指令.
竹山
竹山係中國湖北十堰一個縣，總面積3590平方公里，人口44萬.
美國警察
警察部門同時仲要參與幾樣事務，譬如喺出現緊急情況同其他對公眾安全嘅威脅時候，係要率先響應執行職務；保護啲特定嘅公共設施同基建；維持公共秩序；保護公職人員；管理部分嘅拘留設施（通常係地方層面嘅）.
史
開初美國地方係冇職業嘅警隊，主要係由臨時召集嘅公民組成啲巡邏隊（patrol），去維持社會嘅秩序. 1631年4月，波士頓市成立咗第一支警察組織——夜巡警，係義務兼職性質嘅，冇糧出. 到1721年當地就第一個設立咗有薪警察. 1789年華盛頓總統簽署咗命令，成立咗第一個聯邦執法部門——法警局. 而喺1835年德薩斯州就成立咗第一個州警組織——德州巡邏騎警隊. 羅拔·卑利喺1829年創建咗倫敦警務處，標誌咗現代警務嘅誕生，美國各城市就跟著效仿返倫敦大都市警察制度，設立下轄嘅警察機構.
美國南方（蓄奴州份）嘅城市守衛隊（city guards），係喺1830年成立，前身係白人奴隸巡邏隊（slave patrols），目的在於監視同恐嚇城市入邊嘅黑人群體，同時會追捕走甩嘅奴隸，懲罰違規奴隸同打壓組織反抗嘅奴隸；北方出現嘅職業警隊（亦係白人男為主要成員），係隨著城市化嘅發展而發端，喺波士頓（1838年第一個成立咗市立警察部門）、紐約、芝加哥等地出現嘅市立警察部門，初頭係偏向咗打壓新移民、工會、少數族裔、低收入人士等，啲所謂嘅「社會唔穩定因素」、「危險低下階層」嘅「騷亂」. 喺1850年代芝加哥市政府成立咗警察局時，話過「城市發展必須要遏制密集人口入邊嘅唔穩定因素」. 喺鍍金時代（1870年代～1900年），警察局就為咗啲作為市政府金主嘅企業主，去打壓啲工人運動.
最初階段度，啲警察局係受到咗市政府同選區領袖嘅控制，選拔警員嘅標準係以政治嘅忠誠度做主要條件，令到咗警隊係帶有好重嘅家族、族裔同兄弟會關係嘅特徵，啲警員由於未經訓練質素參差，針對弱勢群體嘅貪腐同暴力成為咗常態. 由19世紀尾開始美國推行咗公務員改革（包括警隊嘅改革），入職考試同訓練一定程度係提升咗啲警察嘅質素. 1920年代之後，啲改革者亦致力於修正貪腐、以權謀私、野蠻執法等問題，同盡力擺脫埋地方政治力量嘅影響. 隨著1930年代汽車大規模生產同普及，警局開始用警車巡邏替代徒步巡邏，縮短咗出警嘅時間，提升專業化同高效率嘅改革目標. 但呢陣警員嘅職業，仲係當成藍領工種，即係只要有強健身體嘅人都可以去做.
到1960年代，艾盧華雲（Earl Warren）擔任最高法院嘅首席大法官時候，繼續改革咗警隊啲問題，有幾個具里程碑意義嘅裁定，極大改變咗成個嘅調查執法程序，譬如1964年嘅Escobedo 訴 Illinois案，係裁定咗警察唔可以行刑逼供、疑犯有權喺審問時要求律師一齊出席；1966年嘅Miranda 訴 Arizona案，係要求警方喺逮捕疑犯嘅嗰刻，要向疑犯告知佢受憲法保護嘅權利（即依家鎖人時常見嘅「米蘭達警告」）. 而對於警員職業嘅深入專業化，例如對候選警員嘅學歷背景要求，警務專業培訓等，喺1970年代尾開始發展. 到1990年代中期之後，聯邦撥出高達100億美金支援州同地方警局，做更多嘅警務改革，大中城市、細城鎮同鄉村嘅警務活動，都有覆蓋進行咗改革項目，以提升社區嘅警務質素.
總體規模
美國警察部門，包括有聯邦警察、州警、地方（市縣、鎮）警、校警、醫院警察、郵局警察、公園警察、機場警察、港口碼頭警察等，其中地方度嘅警察係佔咗絕對多數、州警排第二，聯邦層面同校警人數大致相當，醫院、郵局嘅就最少. 根據勞工統計局（BLS）嘅統計，截至2014年5月，全國共有警員近64萬人，各個系統嘅警員人數如下 ：
州政府：59,030人
大學同職業學校：12,570人
聯邦行政部門：11,690人（唔包聯邦調查局、海關暨邊境保護局等執法機構）
中小學：3,310人
醫院：1,270人
郵局：460人
辨識
美國警察部門啲制服種類好多而且唔統一，大都係用金屬徽章做初步識別手段，會戴喺身度，徽章通常刻有同持有人相匹配嘅唯一識別冧巴. 同時為咗更容易識別，唔少州都有法律限定，執法人員以外嘅人唔可以穿帶類似嘅金屬徽章. 一般講郡縣警察部門頒發嘅徽章，係採用五、六或七角星嘅形式，而城市警察部門就採用盾牌嘅設計.
聯邦警察
係司法部（U.S. Department of Justice, DOJ）同國土安全部（Department of Homeland Security, DHS）轄下嘅機構，仲有美國國會警察局(USCP). 其中國土安全部下轄嘅警察，通常稱之為檢查員（Inspector），而司法部嘅就係探員（Agent）. 聯邦機構嘅主要職能，係執行各聯邦法律，維持美國華盛頓特區嘅治安，仲有打擊全美入邊嘅重大罪行等.
州警
由各州政府設立嘅警察機構，一般只執行本州嘅法律，唔受聯邦嘅管轄同約束，而對各自嘅州長負責. 成員一般有州騎警（State Troopers）或高速路巡警（Highway Patrol Officers），絕大部分州直接係叫騎警（Trooper），唯獨加州高速路巡警係叫State Traffic Officer. 而第一個成立咗州警嘅德州，仲會叫騎警做游俠（Rangers）. 另外仲有獄警（cooperationofficer，CO ）.
天星銀行
天星銀行（Airstar Bank，香港銀行編號：395）係香港第二間開業嘅虛擬銀行，2020年6月11號正式開業，由小米集團同尚乘集團合資經營.